DAACADNIMO DILLAANIMO KU DAMBAYSAY! Qore Mohamed Musa Sh. Noor | Laashin iyo Hal-abuur\nDAACADNIMO DILLAANIMO KU DAMBAYSAY! Qore Mohamed Musa Sh. Noor\nDAACADNIMO DILLAANIMO KU DAMBAYSAY!\nDaarta aad maanta ku harsanayso in ay noqonayso midda aad bari ku dhiman doonto iyo in ay noqon doonto mid aadan calfan oo aad uga haajiri doonto Daar kale taas ogaanteeda waxaa ku shaqa leh Allaha ku abuurtay, waana wax ka wayn Qaddarta Bani Aadamka in ay ogaadaan.\nWaxay ahaayeen laba dhalin yaro ah oo isku degaan kusoo koray, balse ku kala duwanaa dhanka Akhlaaqda, hadana sidaas ay tahay ma ahayn kuwa ku kala tagay kala duwanaanta dhaqankooda, waxay ahaayeen runtii Saaxiibo ilaa yaraantoodii, qof walbana qofka kale wuu ku qaddarin jiray heerka uu markaa Nolosha ka taagnaa.\nWaa Ilyaas iyo Shucayb magacyadooda, waa Dad ay midaysay deegaanka ama xaafadda ay markaa ku dhasheen islana ahaa kuwa wada ciyaaraa Kubad wax walba oo dhalinyaranimo lagu qaybsan jirayna soo qaybsaday.\nDariiqa koowaad ee marka ay noloshu billow tahay la wada maro ma ahan mid mar walba dhib badan oo lagu saadaalin karo waxa ay labada qof wada noqon doonaan aakhirka noloshooda, nolosha ayaasa ah mid Marxalada badan wada marta.\nShucayb waa Wiil Agoon ah oo dhib badnaa oo Xaafadda dhan aanan laga jeclaan jirin, tuuryada, dhagax tuurka guryaha xaafadda ku yaal iyo dagaalka uu mar walba la dagaali jiray dhalinta xaafadda yar iyo wayn joogta ayay u ahayd.\nRunta marka laga hadlana Shucayb astaanta uu xaafadda ka lahaa ma ahayn astaan wanaagsan, qof walba waa inkaari jiray, qof walbana aragiisa kuma farxi jirin oo xaafadda kuma jirin qof uusan wax yeelo u gaysan.\nSidaas ay tahay ciyaalka xaafadda ayaga oo jeclayn ayay hadana ciyaarta la wadaagi jireen shucayb, sababta ay sidaas u sameenayeena waxay ahayd shucayb oo ku wanaagsanaa dhanka kubad dheelka, waxaa kaloo taas usii dheerayd kooxda uu marka shucayb la jiro in ay ahayd koox mar walba aan lagu soo dag dagin hujuumiddeda, micnaha sharwadaha kooxda ka difaaco sharta kuwa kale ayuu ahaa.\nQolo walba oo shucayb wadata Axsaan ama Arxan iyo jacayl ay u qabaan uma qaadan jirin shucayb, dhan walba wuu ka aradnaa dhanka Dabeecadda wuu ka xumaa, dhanka gacan qaadka wuu ku fududaa, dhanka aaminaadda kuma wanaagsanayn qof walbana dhibaato ka carar ayuu uga leexan jiray, ee ma ahayn Xoog waynin uu dadka dheeraa.\nIlyaas wuxuu ahaa mid ka tirsan dhalin yarada ku noolayd Xaafadda uu shucayb ku dashay, waxayna ahaayeen ayaa la dhihi karaa shucayb ninka kaliya ay mar walba isku dhawaayeen oo ay wax wada qaybsan jireen.\nIlyaas wuu ogaa in Farqiga u dhaxeeya isaga iyo saaxiibkii shucayb uusan isku dhawayn, hadana sidaas ay tahay waa la isla socday oo intii la isku fahmi karo ayaa la iskula socday, waana wax runtii lagu daydo oo maanta tusaala u noqon lahayd dhaqanka Soomaalida badan ee ku kala irdhoowday Dalka, Danaha ka wada dheaxeeyana garan waayeen.\nWaxaa jiray Xifaaltan ama is foorjayn mar walba dhex mari jirtay labadooda taas oo aad u darnayd, oo mararka qaar xitaa gacanta la iskula tagi jiray, hadana ma ahayn arintaas mid sii kala gaysay oo ay ku kala go’aan.\nWaxaa jirtay maalin si gaar ah la iskugu faagtay oo ilyaas ku tilmaamay shucayb Nin aad u xun oo aan la jaan qaadi Karin nolosha degaanka uu ku noolyahay, ama dadka ku xeeran ee asxaabtiisa ah, taas oo uu u tusiyay sida in uu yahay nin aan aragtidiisa iyo joogistiisa uu xaafadda joogo aan lagu faraxsanayn, qof walba oo arkana uu mar uun ku hamminayo in shucayb Xaafadda ka haajiro.\nShucayb aad uguma farxin arinkaas kadib markii dhalin badan oo xaafadda ka tirsan ay muujiyeen in fikirka ilyaas ay la qabaan oo ay jeclaan lahaayeen shucayb oo aan ka tirsanayn ama lagu tirin xaafaddooda.\nShucayb maalintaas kalimad ayuu yiri taas oo ahayd in ay ku tilmaami karaan dhalinta xaafadda Xumaan kaste, balse isagu uu hubo in uusan noqon doono Dilaa ama mid dadka xaafadda Waddada u galo oo waxa ay haystaan ka qaata.\nShucayb hadalkiisa isaga oo sii wato ayuu yiri shan sano kadib waan is waraysan doonaa dhalinta xaafadda, wixii maanta ka dambeeyana shucayb idinma dhibi doono wax uu idinla wadaagayana ma jiri doonto, xitaa kubadda idinlama ciyaari doono, wuxuuna sheegay in uu ka gaabsan doono xaafadda iyo dhaq dhaqeeda, marba Dareenka Dadka Xaafadda hadii uu ahaa sida ay ayagaba tilmaameen.\nShucayb wixii markaa ka dambeeyay wuxuu bilaabay is baddal aad u balaaran wuxuu noqday mid ku xiran Masjidka, wuxuu bilaabay in uu kitaabada raacdo, Akhlaaqdiisa hagaajiyo, kubadda xitaa marka uu ciyaarayo wuxuu goostay in uu la ciyaaro dhalin yaro kale oo ka kala yimid Xaafado kale oo ay macriifo ahaayeen.\nSidaas ay tahay shucayb ma uusan wada goyn dhalinta xaafaddiisa, inta u timaado oo doonaysay hadalkiisa ama taladiisa sidaas ayuu ku caawin jiray, wuxuuna samaystay runtii asxaab kale oo cusub, hadalkaas uu maalintaa ku dhahay shucayb wax badan oo dhaqankiisa ah ayuu ka baddalay, balse waxaa jirtay isla maalintaa nafteeda in uu hadal isla meeshii ka yiri oo ahaa “Ilyaas waa lagugu tilmaami karaa maanta qofka xaafadda ugu wanaagsan, balse mid ogow in tilmaanta aad maanta sidatid ay noqon karto mid igu soo wareegto, ama kasii wanaagsan la igu mannaysto, maxaa yeelay qof walba camalkiisa Alla ayaa og iyo sida uu ku dambayn doono, lagana yaabee in ilyaaska aad maanta tahay aadan barri noqon”\nMuddo sadex sano ah kadib waxaa Alla qoray in shucaybna uu noqdo imaamka Masjid ku yiil xaafaddooda oo laga haybeesto, shucayb dhib badane haddii shalay la dhihi jiray maanta waa sheikh shucayb.\nIlyaaa wuxuu isku baddalay Ganacsade, maadaama uu awalba Aabihii ahaa nin ganacsada ah, shaqada aabihii ayuu dhinac ka galay taas oo runtii la oran karay wax badan wuu kusoo kordhiyay Mas’uulnimadana wuu ku bartay.\nIlyaas waligiisba xumaan ma uusan lahayn Xaas iyo caruur ayuu samaystay wuuna shaqaysan jiray, waxaa jirtay Cid ka tirsan Dadka Dariska Xaafadda ah oo wada mucjiso ahaa, maxaa yeelay adooga iyo habartaba waxay ahaayeen wada indhoole, ilmaha ay wada dhaleena indhoolayaal ayay ahaayeen marka laga reebo hal Wiil, kaas oo ahaa Curadka Qoyskaas.\nSheekada reerkaas kuma fogaanayo maadaama aysan ahayn muhiimadda mowduucayga,waxaa dhacday in maalin ilyaas oo gaarigiisa ku dhex wata xaafaddiisa uu si lama filaan ah ugu soo baxay wiilkaa ay dhaleen Waalidka indhoolayaasha ahaa, ilyaasna markaa wuxuu ku hadlayay Taleefon oo ismaba lahayn waddadaas ayaa si fudud qof kusoo galayaa, balse qof Malakulmoot wata waa ka gooni dadka kale, ilyaas isaga oo aan iska jirin ayuu gaarigii qaadsiiyay wiilkii indhaha u ahaa ciddaas wada idhoolayaasha ahayd\nShucayb oo ka mid ah dadkii kusoo baxay shilkaas gaariga ayaa maydka meesha ka qaaday oo dhinac ka saaray Gaariga ilyaas, ilyaas oo aad u argagaxsana ku dajiyay in arinkan uu yahay Qaddar Eebe oo dhacday lana doonayo in wixii lagu xalin lahaa laga fakaro dhacdadan.\nMaydkii waa la aasay labadii ehelna sida ay ku heshiin karaan ayay ku dhamaysteen arrinkoodii, muddo kooban kadib ayay isku yimaadeen shucayb iyo ilyaas sheekooyin gaabana ayaa dhex maray, taas oo runtii u badnayd xifaalo ka imaanaysay markaas dhanka shucayb, isaga oo ku dhahayay ilyaas saaxib ma taqaanid waxa aad tahay balse hadda waad is ogtahay.\nHaddii shalay uu shucayb ahaa midka loogu necebyahay xaafadda maanta waa Sheekha xaafadda loogu jecel yahay, shalay meeshii ay qof walba ka yahaysan jirtay aragtidayda maanta cid walba waxay ku taamaysaa in aan wax la wadaago.\nIlyaaskii shalay wanaagsanaa maanta wali sidii ayuu u wanaagsan yahay, balse waa Dilaa gacantiisa uu ku baxay mid ka tirsan dhalinta Xaafadda, waasa Qaddar Eebe, tilmaanta dhabta ah ee inoo dhaxaysa labadeena, ilyaas adiga Alla wuu qaddaray in aad Dilaa noqoto, oo Qof Muslim ah gacantaada uu sababsado, anigase maya waasa Allah mahaddii.\nIlyaas oo hadlaya ayaa yiri doorashada Alla waan ku qanacsanahay kamana xumi arrinka uu allah ii doortay waansa ka xumahay in ciddaas Masaakiinta ah murugadooda aan qayb ka noqdo, waansa aqbalay wax walba.\nHadaba qof walba waxa uu yahay isma oga, adiga Qoraalkan aqrinayana ma taqaanid waxa aad tahay runtii, maxaa yeelay waxaa wax ku qiimayn kartaa Waqtiga aad taagan tahay, marka qofku wuu oran karaa waxaan aqaan waxa aan hadda ahay oo kaliya, ee aqoon dheeraad ah naftayda uma lihi, sidaa darteed, ha ku dag dagin xukminta qofka aad ku xukmisid wax aadan ogaal u lahayn.


Abaalmarinta Caddaaladda - Falal Argagix - Weerarradii Xarunta Ganacsiga Dunida ee Pentagon\nWeerarradii Xarunta Ganacsiga Dunida ee Pentagon\nSebtembar 11, 2001\nSubaxnimadii 11-kii Sebtembar, 2001, 19 qof oo ka tirsan argagixisadsa ku lugta leh oo ka tirsan ururka argagixisada al-Qa’ida ayaa afduubey afar ka mid ah dayuuradaha rakaabka qaado. Waxay dayuuradaha oo idil ku sii isocdeen gobolka California, waxayna ka soo kicitimeen seddex ayraboor kala duwan ee ku yaal bariga Mareykanka.\nLabadii dayuurado ee ugu horreeyay ee la afduubay waxay ka soo kicitimeen Ayraboorka Caalamiga ah ee Logan ee Boston ku yaal, waxayna ku qarxeen dhismooyinkii ahaa Xarunta Ganacsiga Dunida ee Magaalada New York. Diyuuradihii ku dhacay, iyo dabkii ka kacay gubashada shidaalka, ayaa burbur u geystay dhismooyinka oo gaarsiiyay in ay burburaan.\nDayuurad seddexaad ayaa ka soo dhooftay Dulles Internation Airport, waana la afduubay, waxayna ku dhacday xarunta Pentagon-ka nus saac kaddib markii Xarunta Ganacsiga Dunida ay dayuuraddii labaad ku dhacday. Weerarkaan wuxuu burbur badan gaarsiiyay dhismo culus, waxaana ku wada dhinteen rakaabkii saarnaa iyo 125 qofood oo kale oo dhismaha gudihiisa ku jiray.\nDayuuraddii afaraad waxay ka kacday Garoonka Diyaaradaha ee Newark International Airport waxaana suuragal ah in loogu talagalay in ay ku dhacdo daarta U.S. Capitol ama Aqalka Cad (White House). Hase ahaatee, rakaabkii dayuuradda saarnaa ayaa la dagaalay argagixisada sidii ay dayuuradda ula wareegi lahaayeen. Muwaadiniintan geesiyaashi ahi dartood, ma aysan u suuragelin argagixisada in ay ujeeddadoodii gaaraan waxayna dayuuradda ku qaraxday meel ku dhow Shanksville, Pennsylvania, waxaana ku dhintay dhammaan 40-kii qofood ee saarnaa.\nWeerarradii 11-kii Sebtembar, 2001, waxaa ku naf waayey 2,998 oo qofood oo ah muwaadiniin caalamka oo idil ka yimid. Ururka argagixisada al-Qaida ayaa sheegtay in ay ka mas’uul ahaayeen qorshaha iyo fulinta weerarrada, iyadoo uu hoggaamiyahoodii, Usama bin Ladin oo iminka dhintay, uu cajal fidiyow ah ku sheegtay in uu ka mas’uul ahaa weerarrada. Waxay weerarradan ahaayeen kuwii ugu burbur badnaa ee awood dibedda ka timid ay u geysteen dalka Mareykanka tan iyo weerarkii Pearl Harbor ee 1941-kii.\nBarnaamijka Abaalmarinta Caddaaladda waxay a lagu bixinayaan abaalmarin gaarayso illaa $25 milyan haddii la helo warbixin suuragelinaysa in caddaalad lagu qaado kuwii ka mas’uulka ahaa weeraradan.\nQof ayaa noo soo gudbiyey macluumaad hor-istaagey weeraro argaggixiso oo is xigxigey 48 saacadood ka hor oo macluumaadkaas wuxuu badbaadiyay boqolaal nafleey.


HURDO ODAY MA KORISO: Maxay keentaa hurdada faraha badan maxaase laga yiri moowduucan? | Hadalsame Media\nHome Ku Biiri Aqoontaada HURDO ODAY MA KORISO: Maxay keentaa hurdada faraha badan maxaase laga yiri...\nHURDO ODAY MA KORISO: Maxay keentaa hurdada faraha badan maxaase laga yiri moowduucan?\n(Hadalsame) 06 Okt 2021 – Inkasta oo dad badani aaminsan yihiin in hurdo ku filan oo gaaraysa 8 saacadood uu qofku seexdo 24-kii saacadood, taasi oo ka dhigan in cimrigiisa marka 3 meelood laga dhigo ay meel ka mid ahi noqonayso hurdo.\nArinkaasi waxa ka soo horjeeda dad badan oo taariikhda caan ku ah, iyagoo aaminsan in hurdada badani ay tahay wakhti lumis iyo mid horumarka qofka burburinaysa.\nNinka lagu magacaabo Mr.Leonardo di Ser Piero, oo Talyaaniga u dhashay waxa uu ahaa hal abuur, farshaxan, Injineer dhismaha ah, Saynisyahan Figiska iyo Bayloojiga, Xisaabta, Taariikhda iyo macdanta. Waxaana sawiradiisa maanta lagu kala iibsadaa malaayiin dollar, waxaa uu caan ka noqday dunida sababtuna waa aqoonta iyo xirfadaha kala duwan ee uu dadaalka ku kasbaday.\nMr. Leonardo ayaa hurdadiisa u sameeyay nidaam isaga u gaar kaasi oo ah in 4-tii saacadoodba 20-daqiiqo uu ka seexdo.\nThomas Edison oo Mareykan aha isla markaana ahaa ninkii curiyay laambada korontada ee manta caalamku iftiinsado waxa uu u arki jiray hurdada wakhti lumis waxaana uu seexan jiray 3 saacadood oo keliya oo weliba ugu qaybsanaa lix wakhti. Waxaana uu afartii saacadoodba seexan jiray 30 daqiiqo.\nMargaret Thatcher oo ra’iisal wasaare ka noqotay Ingiriiska saddex wakhti oo isku xiga waxaa la sheegay inay seexan jirtay 4 saacadood keliya. Gabadhan oo lagu magacaabi jiray “marwadii birta ahayd” waxa ay kor u qaaday dhaqaalaha Ingiriiska mudadii ay talada haysay.\nHuradada badani waxa ay qofka ka lumisa wakhti muhiim ah u shaqaysan lahaa adduun iyo Aakhriba.\nIslaamku hurdo kooban oo la seexdo waa uu dhiirigeliyay isagoo Tilmaamaha dadka Jannada gelayana uu Quraanka kariimka ahi cadeeyay inay ahaayeen kuwo habeenka wax yar ka seexda iyo weliba in dadka oo hurda camalka aad qabato uu yahay kuwa ugu khayrka badan.\nW; D: Cabullaahi Colombo\nPrevious articleBeesha caalamka oo laba weji oo kala duwan kula macaamilaysa DF Itoobiya & Tigreega (Tillaabo horay looga gaabiyey oo hadda la qaaday)\nNext article”Laba khalad baa dhacay!” – Macallin Soomaali ah oo wax ka dhigayey iskuulka Islaamka ee la xirey oo aan waraysannay (Dhegeyso)


MUUQAAL: Wasiirkii Howlaha Guud oo Aas-Qaran Muqdisho loogu sameeyay - Hablaha Media Network\nMUUQAAL: Wasiirkii Howlaha Guud oo Aas-Qaran Muqdisho loogu sameeyay\nHMN:- Aas qaran ayaa maanta magaalada Muqdisho loogu sameeyay wasiirkii wasaaradda Howlaha Guud iyo dib u Dhiska marxuum Cabbaas Cabdullahi Siraaji oo xalay lagu dilay magaalada Muqdisho, Madaxda ugu sarreysa dalka Soomaaliya ayaa ka qeyb galay Janaasada marxuumka oo lagu qabtay masaajid ku yaalla madaxtooyada.\nWaxana aaska ka qeyb galay madaxweynaha Soomaaliya Maxamed cabdullaahi Farmaajo, Ra’iisulwasaaraha Xukuumadda Federaalka ah ee Soomaaliya Xasan Cali Kheyre iyo masu’uuliyiin kale.\nMadaxweynaha Soomaaliya Maxamed C/laahi Farmaajo, ayaa si lama fillaan ah u soo gaabiyay booqashadii uu ku joogay dalka Itoobiya, ka dib dilka wasiirka.\nCabbaas oo 32 sano jir ahaa ayaa la sheegay inuu ahaa wasiirka ugu d’ada yar wasiirada xukumadda cusub. Wuxuu ka mid ahaa qaxootigii ku soo barbaaray xerada qaxootiga ee Dhadhaab.


Somaliland Oo Gacan Ka Geysatay Tahriibeyaal Itoobiyaan Ah Oo Dirqi Lagu Samato-Bixiyey – somalilandtoday.com\nSomaliland Oo Gacan Ka Geysatay Tahriibeyaal Itoobiyaan Ah Oo Dirqi Lagu Samato-Bixiyey\n(SLT-Hargeysa)-Xukuumadda Somaliland iyo Xafiiska Hay’adda IOM ee muhaajiriinta u qaabilsan Qarammada Midoobay ku leedahay Hargeysa, ayaa wadajir u taageeray tahriibeyaal Itoobiyaan ah oo muddo lix maalmood ah ku jiray badda, kadib markii dooni ay wateen oo ay ugu safrayeen Sucuudigu ka ciladowday, kuwaasi oo lagu celiyey waddankoodii.\nTahriibeyaasha Itoobiyaanka ah oo tiradooda ahayd 63 qof ayaa la keenay magaalada Hargeysa , halkaasi oo ay ka heleen hoy, cunto iyo tallooyin ay siisay Ha’yadda IOM.\nWakaaladda Wararka Somaliland ee SOLNA, ayaa soo xigatay warbixin uu baahiyey Jimcihii Wargeyska Addis Standard oo ka soo baxa Itoobiya, waxaana lagu sheegay in tahariibeyaasha Itoobiyaanka ahi ay bishii July ee sannadkan ka kicitimeen Jabuuti iyagoo u sii jeeday dalalka Sucuudiga iyo Yeman.\nWarku wuxuu intaas ku daray in laba qof oo ka mid ah tahriibeyaashaasi Itoobiyaanka ahi ay gaajo iyo haraad ugu dhinteen badda, kadib markay ka go’ay sahaydii ay siteen.\nmuhaajiriintan waxa soo badbaadiyey markab ganacsi oo gacan ka helay maamulka gobolka Saaxil, ciidanka ilaalada xeebaha iyo Ha’yadda qaxoontiga iyo barakacayaasha Somaliland.\nSamhar oo ah 22 jir ah ayaa waxyar ka hor intii aan dib loogu celin Itoobiya sheegtay inay cashar adag ka baratay halistii soo wajahday muddadii ay badda ku jireen, waxaanay tilmaantay inay iyada iyo qoyskeeduba ku faraxsan yihiin inay dib isku arkaan.


Ciyaartoy Real Madrid Ahaa Oo Xabsiga Loo Taxaabay Isaga Oo Daroogo Ka Ganacsanaya – Gool24.Net\nCiyaartoy Real Madrid Ahaa Oo Xabsiga Loo Taxaabay Isaga Oo Daroogo Ka Ganacsanaya\nReal Madrid ayuu soo gaadhay war aan fiicnayn oo ah in Salaasadii maanta xabsiga loo taxaabay laacib taariikhdeeda ku jira oo lagu qabtay isaga iyo toban qof oo kale, kuwaas oo gacanta lagu soo dhigay iyagoo daroogo kaga ganacsanaya gudaha waddanka Spain.\nEdwin Congo oo Real Madrid usoo ciyaaray ayaa la xidhay isaga oo gacanta kula jira falal la sheegay inuu ahaa ka ganacsiga daroogo, laakiin waxa lasii daayay inyar kaddib.\nCongo oo ay da’diisu tahay 43 jir, una soo ciyaaray Real Valladolid, Levante, Sporting Gijon iyo Recreativo de Huelva ka hor intii aanu ciyaaraha ka fadhiisanin ee aanu ku biirin telefishanka Spanish-ka ah ee ‘El Chiringiuito de Jugones’ ayaa lagu xidhay xarunta la-dagaallanka maandooriyaha, waxaana inyar kaddib loo ogolaaday inuu bannaanka u baxo markii laga qoray warbixin.\nCongo ayaa yimid waddanka Spain sannadkii 1999-kii oo Real Madrid ay lacag dhamayd shan milyan oo Euro kaga soo iibsatay Once Caldas ee ka dhisan waddanka Colombia ayaa xilligaas noqday laacibkii reer Colombia ee ugu qaalisanaa.\nKaddib markii uu ku fashilmay inuu la qabsado Real Madrid, waxa amaah lagu siiyey Real Valladolid oo uu u ciyaaray 14 kulan oo uu u dhaliyey hal gool oo kaliya. Waxa uu markaas kaddib ku biiray kooxda reer Portugal ee Vitoria Guimaraes oo uu u dhaliyey 10 gool waxaanu usii dhaafay Toulouse oo Faransiis ah.\nIntii uu joogay waddanka Faransiiska, Congo waxa uu u dabbaal-degay hal gool oo kaliya, kaddibna waxa uu dib ugu soo laabtay Real Madrid oo usii dirtay Levante oo uu u ciyaaray muddo afar sannadood ah.\nSporting Gijon iyo Recrativo de Huelva ayaa ahaa labada kooxood ee waaweyn ee ugu dambayntii uu u ciyaaray ka hor intii aanu kubadda ka fadhiisanin sannadkii 2009.\nDhowaanahan, ayaa lagu arkay garoomada isaga oo xidhan funaanadda Real Madrid oo u ciyaaraya kulamada halyeeyada ee qaadhaanka lagu ururiyo, hase yeeshee maanta ayay sumcaddiisii sii xumaatay markii loo qabtay inuu daroogo ka ganacsado.\nceebeey tacaal sportigu ayaa lid ku ahaa daroogada lkn ciyaartow daroogo gadaya rajo ma laha


Uefa oo qorshahan ku niyad jabineysa jamaahiirta Atletico iyo Real kahor fiinaalaha Champions League – Gool FM\nUefa oo qorshahan ku niyad jabineysa jamaahiirta Atletico iyo Real kahor fiinaalaha Champions League\nKaafi May 6, 2016\n(Madrid) 06 Maajo 2016. Real Madrid iyo Atletico Madrid kuma faraxsana sida ay UEFA u qorsheeneyso qeeybinta tikidhada fiinaalaha Champions League ee lagu ciyaari doono Milan.\nUEFA waa ay laba naadi siisay min 19,000 oo tikidh halka ay keydsatay 42,000, arin ka yaabisay labada kooxood, kuwaas oo qabay in San Siro oo qaadkiisu yahay 80,000 ay fursad u noqon doonto jamaahiirtooda.\nAtletico iyo Madrid ugu yaraan waxa ay doonayeen 22,000 mid waliba, waxa ayna arinkaas u sheegi doonaan UEFA marka ay maanta (Jimce) la kulmaan.\nUEFA 42, 000-ka ee kursi ee ay keydsatay waxa ay u qeybin doontaa saxafiyiinta, taabegeliyeyaasha iyo amanka halka madaxweyneyaasha xiriirada kala duwan ay iyana kuraas heli doonaan.\nReal Madrid waxa ay fiinaalihii 2014 diiwaan galisay 75,000 oo codsi tikidho ah marka ay Fiinaalaha Atletico Madrid Lisbon kula dheeshay, markaa dalabka kuraasta waxa uu u muuqda mid ahaan doona sidii hore oo kale.\nLiverpool oo 100 kun oo taageerayaal ah u kaxaysan doonta final-ka Europa League\nMaxaad uga baahan tahay inaad ka ogaato kulanka maanta ee Dekedda iyo Jeenyo, kaasoo go’aamin kara hanashada horyaalka?


KA BOGO: Rikoodhadii laga diiwaan galiyay kulankii uu xulka Portugal ugu soo gudbay wareega 8-da ee EURO 2016… (Nani oo 100 buuxsaday!) – Gool FM\nHaaruun June 25, 2016\n(Paris) 26 Juunyo 2016 – Aqriste waxaan halkan kugu heynaa rikoodhadii laga diiwaan galiyay kulankii uu xulka Portugal 1-0 uga adkaaday waqtigii dheeriga ahaa Croatia, uguna gudbay wareega siddeed dhammaadka ee Euro 2016.\n>- Xulka Portugal ayaa gaaray siddeed dhammaanka Euro lix jeer, waana in ka badan xulalka kale.\n>- Ricardo Quaresma ayaa dhaliyey goolkii ugu horreeyey ee la dhaliyey waqtiga dheeriga ah (Extra time) tartanka Euro, tan iyo Andrey Arshavin oo sanadkii 2008 ka dhaliyey xulka Netherlands.\n>- Cristiano Ronaldo ayaa ku guuldarreystay inuu gool dhaliyo kulankan, haddii uu dhalin lahaa waxa uu sidaasi ku noqon lahaa xiddiga ugu goolasha badan taariikhda tartanka Euro, isagoo min 9 gool la wadaagi lahaa Michel Platini.\n>- Cristiano Ronaldo ayaa kaliya 19 mar kubadda taabtay qeybta hore kulankan ay la ciyaareen Croatia, iyadoo hal marna uusan kubadda ku dhex taaban xerada ganaaxa ee uu weerarka ku ahaa.\n>- Xulka Croatia ayaa ku guuldarreystay inuu gool dhaliyo qeybta hore ee ciyaarta markii ugu horreysay tartankan Euro 2016.\n>- Xulka Portugal ayaa guul gaaray dhammaan saddexdii kulan ee uu la ciyaaray Croatia kulankaan ka hor isagoo lix gool ka dhaliyey, isla markaana aan gool laga dhalin.\n>- Xulka Croatia ayaa hal mar kaliya laga adkaaday 10-kii kulan ee ugu dambeeyey oo ay ciyaareen tartammada Yurub, 6 guul ayey gaareen, saddexna barbaro ayey galeen.\n>- Pepe ayaa madaxeeyey shuutkii ugu horreeyey Portugal ee kulankan kaddib 24 daqiiqo iyo 40 ilbiriqsi oo ciyaartu ay socotay.\n>- Nani ayaa kulankiisii 100-aad u saftay xulkiisa Portugal.\n>- Nani waxa uu noqday ciyaaryahankii afaraad ee Portuguese oo xulkiisa u safta 100 kulan, kaddib Ronaldo, Figo iyo Couto.\nWakiilkiisa waxa uu hore u SHIDAY wararka Neymar la xiriirinaya ka tagida Barcelona isaga oo xaqiijiyey in saddex koox ay dalabyo diyaar la yihiin balse hada Aabihiis ayaa isna hadlay...Muxuu yiri?\nHAMBALYO UNAI EMERY! Wenger oo is yiri marxabee tababaraha la filayo in uu xagaaga ku biiro PSG balse dhacdadan la yaabka leh ayuu la kulmay....Maxay tahay?


Siyaasi dood la yaab leh ka dhaliyey arrin ku saabsan sawirka Aadan Cadde oo uu sameeyey MW Farmaajo | Hadalsame Media\nHome Maqaallada Siyaasi dood la yaab leh ka dhaliyey arrin ku saabsan sawirka Aadan...\n(Hadalsame) 28 Maajo 2020 – Siyaasiga Daahir Maxamuud Geelle, oo ka mid ah ragga loo badinayo inay u tartami doonaan Doorashada Madaxtinnimada ayaa qoraal yar ka sameeyay arrin ku saabsan Aadan Cadde iyo sidii hufnayd ee uu xilka u wareejiyey, taasoo ilaa maanta tusaale nool ka ah siyaasadda cakiran ee Soomaalida.\n”Madaxweynaha Jamhuuriyadda mudane Maxamed Cabdullaahi Farmaajo, waxa uu xafiiskiisa ku dhejiyay sawirka madaxeynihii hore Aadan Cabdulle Cismaan, si uu u muujiyo in uu ku dayanayo oo ku joogo jidka aasaasihii Jamhuuriyadda Soomaaliya,” ayuu qoraalkiisa ku bilaabay Md Geelle.\nGeelle oo doonaya inuu cillado u yeelo ku dayashada MW Farmaajo ayaa daba dhigay su’aalahan. ”Laakiin ka warrama haddii Aadan Cadde uu doorashada dib u dhigi lahaa sanad ama labo, ama uu xilliga kororsan lahaa? Ma jiri lahayd cid tusaale iyo ku dayasho ka dhigata?”\nWuxuu kaddib soo qaatay arrin muujinaysa daacadnimadii iyo toos-socodkii Aadan Cadde oo xilka, doonistiisa iyo hayntiisaba ka taagnaa meel 360 digrii u jirta siyaasi kasta oo Soomaali ah.\n”Waxaa lagu xasuustaa Aadan Cadde in uu xil-wareejinta ka soo hormariyay xilligii loo qorsheeyay, si madaxweynahii la doortay -Cabdirashiid- ay ugu suurto gasho in uu ka qeyb galo dabbaaldegyadii maalmaha xorriyadda, halkii uu isagu ka qeyb gali lahaa isagoo sii haye ah.\n”Ku macaansiga iyo isku dhejinta awoodda iyo in aad taariikhda ku waarto adigoo ammaanan isma keenayaan mudane madaxweyne, anigoo mar walba xurmo, qaddarin iyo weyneyn u haya qofka fadhiya kursiga dalka ugu sarreeya.” ayuu qoraalka kusoo af-jaray.\nWaxaa Qoray: Siyaasiga Daahir Maxamuud Geelle\nAFEEF: Weli ma hayno xog rasmi ah oo kasoo baxday DF Somalia, taasoo lagu sheegay waqti kororsi la damacsan yahay ama la codsaday.\nPrevious article4 ASTAAMOOD oo adiga oo aan dhakhtar aadin aad ku garan karto inuu liito DIFAACA JIRKAAGU (Qaybtii 1-aad)\nNext articleKooxda Liverpool oo qandaraaska u kordhisey laacib Soomaaliyeed oo hibo kubadeed leh + Sawirro & Muuqaal


Dhimasho iyo dhaawac ka dhashay Guri shacab kusoo dumay | KEYDMEDIA ONLINE\nDhimasho iyo dhaawac ka dhashay Guri shacab kusoo dumay\nKhasaare isugu jira dhimasho iyo dhaawac ayaa ka dhashay kaddib markii uu soo dumay guri ku yaal degmada Shingaani ee gobolka Benaadir.\nMUQDISHO, Soomaaliya - Laba ruux ayaa geeriyootay, Sagaal kalena waxaa kasoo gaaray dhaawac, kaddib markii uu kusoo dumay gurigooda oo ku yaalla degmada Shangaani ee gobolka Banaadir.\nWaaxda gurmadka deg-degga ah ee Dowladda Hoose ee Xamar, ayaa gurmad u sameeyeen Qoysaska danyarta ah oo ku noolaa dhismaha Waaxda 1-aad ee Howd Degmada Shangaani Gobolka Banaadir.\nGudoomiye ku xigeenka Arrimaha Bulshada iyo Wacyi-galinta Maamulka Gobolka Banaadir Basma Caamir Shakeeti, ayaa meesha ay wax ka dhaceen gaartay, waxayna u mahadcelisay dhammaan dadkii ka qeyb qaatay bad baadinta qoysaskii maanta ay soo gaartay dhibaatada.\nDhaawaca 9 -ka qof ayaa loola cararay Isbitaalada Muqdisho, iyadoo dadka dhintayna la aasi doono, waxaana inta badan degmooyinka Shangaani iyo Xamarweyne ku badan qoysas dan yar ah oo daggan guryo qadiimi ah oo qaarkood dhisan qiyaastii 100 sano iyo ka badan.


Xukuumada Puntland iyo Koox Isimo ah oo ka soo booqashay Gobolka Sool ayaa Kulan wada qaadan doona Maalinta Bari ah | maakhir.com\nXukuumada Puntland iyo Koox Isimo ah oo ka soo booqashay Gobolka Sool ayaa Kulan wada qaadan doona Maalinta Bari ah\nBosaaso:- Koox Isimaha oo ka socota Gobolka Sool ayaa waxa la filayaa inay maalinta bari ah la kul maan Xukuumada Puntland iyaga oo haatan ku sugan magaalada Bosaaso ee xarunta Gobolka Bari, Isimadaasi ayaa waxa la sheegay inay ka mid yihiin kuwo si wayn looga yaqaan Gobolka Sool.\nWarka ku saabsan Amuurtaasi ayaa waxa uu intaasi ku darayaa inay Isimadaasi iyo Maamulka Puntland ay aad diirada u saari doonaan Xaalada Gobolka ay dagaaladu ka oogan yihiin ee Sool kuwaasi oo Maamulka Puntland ka dalbanaya inuu xaaladaasi wax ka qabto.\nSuldaan Garaasi oo ka mid ah Ismida ku sugan magaalada Bosaaso ayaa saxaafada u sheegay inay maamulka Puntland ay isla soo qaadi doonaan arimo badan oo ay ugu horayso xaalada ka taagan Gobolka Sool iyo walibana arimo badan oo aanu markaasi carabka ku dhufan.\nSuldaanku waxa uu sheegay inay Xaalada Gobolkaasi ay tahay mid Guracan oo u bahaan in wax laga qabto marka loo eego arimaha colaadeed ee soo foodsaarta Gobolka iyo waliba dhibaatada sii xoogaysanaysa ee haysta Bulshadii ku dhaqaynayd Gobolkaaasi oo barakac iyo Nolol xumo ku hayso Banaanka Gobolka Sool.\nIsmidan ka socoda Gobolka Sool ayaa waxay magaalada Bosaso ee xarunta Gobolka Bari soo gaadheen maalintii shalay kuwaasi oo shirar goos goos ah la yeeshay qaybaha ka duwan ee Bulshada ku dhaqan magaalada Bosaaso.\nSi kastaba ha ahaatee Kulankaasi ay yeelan doonaan Isimada Gobolka Sool ee Maamulka Puntland ayaa waxa la filayaa inuu qabsoomo maalinta Bari ah,iyada oo la sheegay in kulankaasi si wayn loogu jeex jeexi doono xaaladaha Gobolka Sool ee ay Dagaaladu la degeen.\n« Dagaal Dhawor Sacadood socday oo Muqdisho ka dhacay Saaka\nNuur Cadde iyo Masuul sare oo ka tirsan Midawga Afrika oo Kulmay »


Wacaal Daray ah: Sacuudiga oo mar dhow qiraya in Jamaal Khashoggi la dilay – Radio Daljir\nOktoobar 15, 2018 10:38 g 0\nWarar cusub oo hadda ka soo baxay saraakiil sarsare oo Sucuudiga ayaa sheegaya in lagu mashquulsanyahay diyaarinta warbixin dowladda Sucuudiga ay ku qirayso in Jamaal Khashoggi uu u dhintay si kama ah oo aan ulakac ahayn, una dhintay waraysi xumaaday oo ay qaadayeen 15 sarkaal oo Sucuudiga laga soo diray. Wararkaan ayaa waxaa hadda shaaciyey warbaahinta Reuters iyo CNN.\nWararka ayaa intaas ku daraya in weli ay socota diyaarinta warbixinta si loo helo oggolaanshaha Boqortooyada, siiba Amiir Maxamed bin Salmaan.\nSucuudiga ayaa lagu hayaa cadaadis adag, lagana sugayaa in ay ka warbixiyaan xaalka Jamaal Khashoggi oo sidii uu 2dii Aktoobar u galay qunsuliyadda Sucuudiga ee Istanbul aan weli ka soo bixin.\nDowladda Sucuudiga ayaa horey u inkirtay in ay dileen Jamaal Khashoggi, kuna adkaystay in Jamaal uu qunsuliyadda soo galay, wax yar kabacdina ka baxay.\nDowladda Soomaaliya ayaa garabistaagtay Sucuudiga, kuna tilmaantay dilka Jamaal Khashoggi mid aan waxba ka jirin oo looga beenabuurtay Boqortooyada Sucuudiga. Sucuudiga oo qirta dilka Jamaal Khashoggi waxa ay fadeexad cusub ku noqonaysaa xukumadda Farmaajo.\nDowladda Turkiga ayaa Sucuudiga saartay cadaadis adag, sheegtayna in ay hayso caddaymo ka kooban maqal iyo muuqaal, muujinayana in Jamaal Khashoggi si waxuushnimo ah loo jirdilay, nafta laga qaaday, dabadeedna jirkiisa la jarjaray, oo dalka laga saaray. Warar kale ayaa ayana sheegay in Jamaal jirkiisa la shiiday oo lagu aasay beerta quriga qunsulka.


warbixin ku saabsan fatahaada wabiga shabeele ee gobolka hiiraan | allsaaxo online\nwarbixin ku saabsan fatahaada wabiga shabeele ee gobolka hiiraan\nPublished on May 8, 2018 by mahad hassan · No Comments\nMagaalada Baladweyne ee xarunta gobolka Hiiraan waxaa ku fatahay Wabiga Shabelle, waxaana Fatahaada Wabiga sameeyay ka dhashay khasaarooyin isugu jira dhimasho, bur bur iyo barakac.\nQeybo ka mid ah xaafaddaha magaalada ayeey biyuhu qariyeen halka dhinaca kalena ku shubayaan xaafado markii hore biyuhu aysan gaari jirin.\nInta badan dadkii kunoolaa magaalada Baladweyne ayaa saameyn xoogan waxaa ku yeeshay fatahaada uu sameeyay Wabiga Shabelle, waxaana magaalada ka baracaya dadkii kunoolaa.\nWabiga Shabelle Fatahaada uu geestay waxaa ka dhalatay dhimaso iyadoona ay ka mid ahaayeen dadka dhintay lix qof oo isku qoys ahaa .\nmagaalada waxaa ka go.day Korontada waxa adkaatay isticmaalka habka Mobel-ka lacagaha leysugu gudbiyo ee EVC Plus-ka, taasoo sii adkeysay nolasha ka jirtay guud ahaan mgaalada Beledweyne.\nBaahida ay qabaan bulshada ka barakacday fatahaada ayaa ah helitaanka biyo nadiif ah .musqulo iyo gurmad loo fidiyo dadka barakacay .\n150,000 Qoysaskii degenaa magaalada ayaa u kala socdaal Tuullooyinka iyo deegaanka Ceeljeelle oo ah dhul taag ah oo inta badan dadku deegaansadaan marka ay jirto sidan oo kale Fatahaad uu sameeyo Wabiga Shabeelle\nfatahaada wabiga ayaa sameyn ku yeelatay.\nIlaa iyo 10 Iskuul oo ku yaalla Magaalada Beledweyne ayaa ka baaqday Imtixaan ay galilahaayeen sababtuna waa Biyaha Fatahaada uu xarumaha Dhax fadhiyo weli.\nBeeraleyda ku dhaqan deegaanada hirshabeele ee uu maro wabiga shabeele ayaa sheegay in saameyn badan ay ku yeelatay fatahada wabiga shabeele .\nwaxaa xiran ganacsiga magaalada Baladweyne ka dib fatahaadii wabiga shabeele\nmagaalada waxaa soo gaaray wafood kala duwan waxaana ka mid ahaa .\nMadaxweynaha dowladda Soomaaliya Maxamed Cabdullaahi Farmaajo waxaana uu booqday deegaanka Ceeljaalle oo ay ku barakaceen dad badan oo kacaray atahaada wabiga shabeele sidoo kale waxaa magaalada yimid.\nWafdi isugu jiray Safiirrada dalalka Turkiga iyo Qadar u fadhiya Soomaaliya, Xildhibaanno iyo wasiir ku xigeenka Wasaaradda gargaarka iyo masiibooyinka Soomaaliya oo dhamaantood Beledweyne u yimid sidii gacan loosiin lahaa dadka kabarakacay fatahaada wabiga shabeele\nXubnaha Wafdiga ayaa booqday goobaha ay ku noolyihiin dadka ka Barakacay Magaalada ee hada ku dhaqan Duleedka magaalada baladweyne\nwaxaa ka hadlay Madaxweynaha maamulka Hirshabeele Maxamed Cabdi Waare waxaa sheegay in saameynta iyo khasaaraha ka dhashay Fatahaada magaalada Beledweyne yihiin kuwo aad u badan.\nWuxuu sheegay in wali biyaha Wabigu yihiin kuwo sareeya oo aan sameynin wax nusqaan ah, .\nMarka la barbar dhigo Fatahaadii ugu danbeysay ee sanadkii aynu soo dhaafnay ku dhufatay magaalada ayeey dadka waaya joogi ah kuu sheegayaan in ay ka miisaan iyo xajmo culus tahay tan hadda magaalada looga kala baxay madaama lagu guda-jiro xiligii Gu’ga oo da’mada roobabku laga yaabo in ay waqti kale sii qaadato.\nIlaa iyo hadda ma jiro gurmad la taaban karo oo ay heleen dadka ka barakacay Fatahaada iyo kuwa wali ku dhax go’doonsan xaafaddaha ay Biyuhu ku dhufteen marka laga soo tago fariimo lagu dalbanayo gurmad iyo gargaar bani’aadannimo oo dirayaan mas’uuliyiinta Hirshabeelle iyo maamulka gobolka Hiiraan\nW/Q wariye Mohamed Daacad


Duuliyayaasha diyaaraddii Pakistan ku bur-burtay oo corona ku murmaayay - Calanka.com\nWarbixin ay soo saartay wasaaradda duulista hawada dalkaasi Pakistan ayaa waxa ay kaga hadashay diyaaraddii dhawaan ku burburtay duleedka garoonka caalamiga ah ee magaalada Karachi ee dalkaasi Pakistan taas oo galaafatay nolosha dad boqol qof ku dhow.\nWasiirka wasaaraddaasi Ghulam Sarwar Khan oo warbaahinta la hadlay isaga oo ka warbixinaya warbixinta horudhaca ah ee ay soo saareen ayaa sheegay in ciladdii ay diyaaraddu u dhacday ay aheyd cilad dayac dhanka duuliyayaasha ah.\nMr. Ghulam ayaa sheegay in markii ay dhageysteen waxa uu duubay sanduuqa madow ay maqleen duuliyayaasha oo maanta dhan ku murmaaya ama ka sheekeynaya cudurka coronavirus ee adduunka ragaadiyay.\nWasiirka ayaa hadalkiisa intaa ku daray in labada duuliyeba aysan jirin cid raaceysay shuruucda diyaaradda xilligii ay dhaceysay.\nDiyaaraddan oo ay laheyd shirkadda Pakistan International Airlines (PIA) ayaa siday dad gaarayay 97 ruux oo isugu jiray shaqaale iyo rakaab, waxaana waxaa ay ku dhacday xaafad ku taal duleedka garoonka diyaaradaha ee magaalada Karachi, 22. mai.\nLabo ruux ayaa ka badbaaday shilkan diyaaradeed.\nDonald Trump oo walaac ka muujiyay xaaladda caafimaad ee hoggaamiyaha Waqooyiga Kuuriya Kim Jong-un


AKHRISO Magacyada qaar ka mid ah saraakiishii Godane laladilay oo la helay | Wardoon Wardoon.net - Somali News\nAKHRISO Magacyada qaar ka mid ah saraakiishii Godane laladilay oo la helay\nDiyaaradaha dalka Mareekanka ee xagga duqeymaha ayaa dilay Hogaamiyaha Al-shabaab Axmed Godane, dhawaan, waxaana sidoo kale la dhintay rag kale oo saraakiisha Al-shabaab ka mid ahaa.\nHadabada waxaa la helay Magacyada Rag ka mid ah saraakiishii Godane la dhimatay, waxaana dhanka kale Al-shabaabka beeniyeen in Sagaal s arkaal ay dhinteen.\nMagacyada saraakiisha iyo faah faahintooda\n1- Axmed Gureey\nAxmed Gureey oo dhalasho ahaan kasoo jeeda dalka Mareykanka. Nninkaasi ayaa waxaan weli la garan Magaciisa dhabta ah, balse saraakiisha kooxda Al-Shabaab ayaa ugu yeera Axmed Gureey, halka magaciisa labaadna uu yahay Abuu Mansuur Al-Amriiki waxa uu magac ahaan lawadaagay Sheekh Amriiki ee horey uu Axmed Godane ugu dilay koonfurta soomaaliya.\nSarkaalka labaad ayaa lagu Magacaabaa Maxamed Amiin waxaana uu kamid ahaa saraakiisha sida gaarka ah ugu dhaweyd Axmed Godane. Waxa uu sidoo kale ka mid ahaa Saraakiisha safarka ku wehlineysay Axmed Godane oo isna goobtaa ayuu ku dhintay.\nDhanka kale, waxaa la soo sheegayaa inuu aad u badnaa dhaawacyada soo gaaray Saraakiishii la soctay Hogaamiyihii geeriyooday, waxaana lagu dabiibayaa Isbitaalka Kooxdu ay ku leedahay Magaalada Baraawe.\nSirdoonka reer Galbeed-ka ayaa aaminsan in dhimashada Al-Shabaab ay ka badan tahay inta ay kooxda qiraneyso, balse Kooxdaas waxay ku adkeysatay kaliya 3 horjooge in laga dilay.


Dhammaan wixii ku saabsan Daabac & Ciyaar, Daabac iyo Ciyaar - Ikkaro\nQaybta loo qoondeeyay Daabacaad & Ciyaar. Labadaba si loo ogeysiiyo cayaaraha iyo farsamooyinka dhismaha ciyaarta DIY.\nDaabac & Ciyaar, Daabac oo Ciyaar. Waa nooc ka mid ah "fudud" ciyaarta oo aad kaliya la ciyaari karto madbacad, tan iyo markii loogu talagalay in lagu daabaco oo lagu ciyaaro warqad.\nHelitaan aad u dhakhso badan, laakiin taasi waxay ka koobnaan kartaa xeerar adag iyo makaanik. Waa inaadan ku wareerin fudeydka soo-saaristeeda.\nQaab dhismeed leh hay'ad u gaar ah oo laga yaabo inaan si fiican loo aqoon, laakiin haddii aad fursad siiso waxaa hubaal ah inay ku siinayso daqiiqado aad u fiican iyo daqiiqado badan oo raaxo leh.


Meelaha ugu badan ee Al Shabaab Muqdisho uga dhuumaaleystaan oo la ogaaday (Akhriso) - Allbanaadir Media | Allbanaadir Media\nMeelaha ugu badan ee Al Shabaab Muqdisho uga dhuumaaleystaan oo la ogaaday (Akhriso)\nApr 11, 2019 - Comments off\nXaafadaha magaalada Muqdisho ayaa waxaa ka socda baaritaan adag oo ay wadaan Ciidamada amniga Soomaaliya waxaana habeenada qaar ay Ciidamada u dhacaan guryo ay dagan yihiin dad shacab ah.\nCiidamada amniga ayaa u dhaca xaafadaha qaar waxaana guryo ay galeen ay ka soo qabteen dad badan oo qaarkood hore uga tirsanaa Al-Shabaab sida ay sheegayn hey’adaha amaanka.\nSaraakiisha amaanka ayaa sheegay in ay isha ku haayaan islamarkaana ay baarayaan dadka ku nool xaafado qaar oo katirsan degmooyinka Gobalka Banaadir.\nMeelaha ugu bdan oo ay baarayaan Ciidamada amniga waa xaafadaha ku yaala duleedka magaalada Muqdisho, gaar ahan Tareedisho, Garasbaalay, iyo Ceelasha Biyaha waxayna halkaasi ka soo qabtay ugu yaraan 10 qof uu kamid yahay Af-hayeenkii hore ee odayaasha dhaqanka ee C/llaahi Dheere.\nSidoo kale waxaa muuqata in ay Ciidamada si gaar ah wax uga baarayaan xaafadaha Caymiska, Suuqa Xoolaha, Bakaaraha, Warshadaha iyo goobo kale oo ay ku laa-laabtayn Ciidamo dharcad ah iyo kuwa fuliya howlgalka gaarka ah sida ay sheegayn mas’uuliyiinta amniga.\nXaafadaha ay Ciidamada ay ku laalaabteen ayaa la sheegay in shaki badan looga qabo in Al-Shabaab ay ku badan yihiin ayna ka soo abaabulaan howlgalada ka dhanka ah Ciidamada amniga iyo hey’adaha Dowladda Soomaaliya.\nGoobaha aan soo sheegnay iyo meelo kale ayaa ah goobo ay ka caaganyihiin wax u shaqeeya Dowladda Soomaaliya, sida Ciidamada iyo shaqaalaha Dowladda waa aag aad looga cabsado waxa ayna kamid yihiin Xaafado aysan ku dhawaanin dadka Dowladda ku lug leh islamarkaana lagu tiriyo Aagga Al-Shabaab ku badan yihiin ee Muqdisho.


Warqad Furan oo ku Socota Madaxweynaha J.S.L | Himilo Media Group\nWarqad Furan oo ku Socota Madaxweynaha J.S.L\nUJ: Xalka Saxmadda Hargeysa ee xad Dhaafka ah (Blue Print)\nMarka hore waxaanu kugu salaamaynaa Salaanta Islaamka ee Qaalliga ah, Annaga oo ah Aqoonyahanada magacaydoodu hoos ku xusan yihiin waxaanu halkan Mudane Madaxweyne kuugu soo gudbinaynaa dhibta soo wajahday Caasimada Hargeysa gaar ahaan suuqa dhexe oo Saxmaddu aad u cakiran tahay iyo Caasimaddu guud ahaan, taasoo saxmadda ku sii kordhinaysa Caasimada, Xalka ugu habboon ee dhibtana lagaga bixi karo.\nFG: Saxmadda intan leeg waxa sababay magaalada oo aan lahayn Istaamo ay baabuurtu ka baxaan soona galaan oo gaar ah iyo Baarkino (Parking Spaces) la dhigo baabuurta lagana kaxaysto marka la doono.\nRuntii Istaanada Baabuurta ee Maanta jiraa maaha istaano gaar loogu sameeyey gaadiidka kala duwan ee waa meelo ay ka cidhiidhsadeen gaadiidku magaalada dhexdeeda.\nWAXAANU soo jeedinaynaa In magaalada laga sameeyo “laba Istaan” oo Bari iyo Galbeed ah. Labadan Istaan oo Noqon kara kuwa Geeska Afrika ugu waaweyn, shaqeyn karana tobanaan sanadood Meelaha Istaamadu banneeyaana waxa laga dhigayaa goobo Parkings ah.\nCidhiidhiga xad dhaafka ah ee Caasimadu wuxuu sababay:\nShilal badan (Dhimasho, Dhaawac iyo Khasaare kale ba leh,) taasi oo maalinba maalinta ka dambaysa sii kordhaysa.\nIn Baabuurta parking ka dhigtaan waddada laamida ah dhexdeeda oo cidhiidhi xoog ah galisa isu socodka baabuurta iyo dadweynaha, hadal haynta u badan ee dadka suuqu waxa weeyi “Baabuurkii waxaan kaga immi meel fog, oo meel aan dhigo waan waayey”.\nMaanta Magaalada Hargeysa gaar ahaan suuqa dhex waxa jira waddooyin looga guuray basaska markii ay Basasku laftoodu waayeen meel istaan ah oo ay baabuurta dhigtaan, waddooyinkaasi oo gaadhay ama ka badan ilaa Dhowr iyo toban wado oo suuqa dhexdiisa ah.\nFG; Waddooyinka Suuqa Dhexe Dawladdii Ingiriisku waxay u qorsheysay in mustaqbalka laga faa’iiido sababtoo ah way waaweyn yihiin, laakiin waxay u baahan yihiin Nidaamin. Hoosna waxaan ku soo jeedinayaa xalka ugu haboon ee ay nala tahay oo ka kooban TODDOBA qodob.\nMarka ugu horreysa waxaanu soo jeedinaynaa in muddo lix(6) bilood ah la joojiyo soo dejinta baabuurta ee dalka marka laga reebo baabuurta muhiimka ah, sida Caalamkaba ka dhacda.\nMudane Madaxweyne Dhowrkii bilood ee u dambeeyey waxa Dalka soo galay ilaa Dhowr kun oo baabuur cusub ah, welina way socdaan soo dejintoodii. Sidaas ayaa Mudane Madaxweyne loogu baahan yahay in muddo la joojiyo Baabuurta.\nWaxay nala tahay inay ku habboon tahay in Magaalada loo sameeyo laba istaan oo baabuurtu ka baxaan kana soo galaan oo kala ah:\nIstaanka weyn oo ah Galbeedka, waxa laga samayn karaa meesha ay tahay xarunta xannaanaynta dhirta iyo kobicinta dhirta u dhawna Gargaar Hospital iyadoo Basaska ka imanaya Galbeedka ka weecanayaan Gooladda Saldhiga Dhexe, baabuurta waaweyna meel looga sameeyo.\nB) Istaanka labaad waxay nala tahay in laga dhigo Sadhigga Booliska New Hargeysa iyo Harreerihiisa oo hore u ahaa Rugta Kuttubta (Ex-Hargeysa Libraray).\nIn halka laga raro Istaanada laga dhigo baarkin ( Parking For Vehicles). Baarkinadan waxay si degdeg ah oo fudud culeyska uga qaadayaan saxmada magaalada dhexdeeda.\nBaarkinkanada waxa xoog u isticmaalaya dadka suuqa dhexe iyo Agagaarkiisa ka shaqaysta dakhli badana wuxuu ka soo geliyaa Dawladda Hoose.\nIn Danyarta loo sameeyo meelo ku habboon ganacsigooda.\nIn Waddooyinka Suuqa Dhexe laamiyada Cusub la mariyo si dadku u gartaan in meeshani tahay waddo.\n( Muhiim):- In Qorshaha Caasimadda Harreereheeda dib loogu noqdo oo loo qorsheeyo sida Waddada Boqol iyo kontonka ee siddeed haad ah. Tusaale ahaan waddada ka baxda Sacaadadiin galbeedkiisa ilaa Degmada 31 May iyo Waddada ka baxda Shiraaqle Ilaa Maxamed Mooge waxa dib loogu qorshayn karaa mid lix siday kolba u suuroobayso. Caasmidaha Adduunka waxa lagu yaqaanaa Waddooyin waaweyn.\nIn La sameeyo goobo jardiinooyin ah oo billicda Caasimadda Kor u qaadda\nFg: Goobaha ay baarkinadu ka soo baxayaan waxa ka mid ah Afar goobood oo waaweyn iwm.\nIstaanka Jig Jiga Yar 2. Istaanka Idaacada/ Xero Awr 3. Istaanka Berbera 4. Istaanka Calaamadaha 5. Istaanka Siineey iyo Qaar kale ba.\nNB: Sannadkii 2016kii ayaanu soo jeedinta u gudbinay Dawladda Hoose ee Hargeysa\nAlle Sida Saxa ah Hayno Waafajiyo\nLabada Aqoonyahan ee Soo Jeediyay Xalkan Caasimaddu Saxmadda kaga baxayso waa:\nAxmed Maxamed-Rashaad Sh Yuusuf\nCabdXakiim Maxamed X. Xuseen


Inta sano ee Maxamed Bin Salman uu xukunka haysan doono oo la shaaciyey - Caasimada Online\nHome Dunida Inta sano ee Maxamed Bin Salman uu xukunka haysan doono oo la...\nInta sano ee Maxamed Bin Salman uu xukunka haysan doono oo la shaaciyey\nDubai (Caasimada Online) – Hogaamiyaha dibad Jooga ah ee Fatax ahna lataliyaha dhaxal sugaha Imaaraatka Carabta Maxamed Dahlaan, ayaa shaaciyay waqtiga uu dhaxal sugaha Sacuudiga uu xilka dalkaasi heyn doono.\nMaxamed Bin Salmaan, ayuu sheegay in xukunka Sacuudiga uu heyn doono 50 sano oo soo socota, sida uu sheegay lataliyaha dhaxal sugaha Imaaraatka Carabta.\nMaxamed Dahlaan, ayaa hadalkaan jeediyay kadib wareysi uu siiyay Al Carabiya TV, waxaana uu yiri “Warar xan ah ayay baahiyeen Warbaahinta Qatar iyo Turkey kuwaasi oo lagu carqaladeynayo Masar iyo Sacuudiga”.\n“Maxamed Bin Salmaan wuxuu awooda Sacuudiga iyo xukunka heyn doonaa 50 sano oo soo socoto, ilaa in faragelin rabaani ah ku timaado mooyee”ayuu yiri Maxamed Dahlaan.\nWareysiga lala yeeshay Maxamed Dahlaan ayaa la baahiyay iyadoo ay jiraan mowjado cambaareyn ah oo ku aadan dhaxal sugaha Sacuudiga, taasi oo la xiriirta Dilka Wariye Jamaal Kashoqji oo dhacay 2 October ee sanadkaan.\nWaxaana Warbixino sirdoon oo soo baxayay ay shaaciyeen in Dhaxal Sugaha Sacuudiga Maxamed Bin Salmaan uu isaga lahaa amarka lagu dilay wariyaha oo ka dhex dhacay Qunsuliyadda ay ku leeyihiin dalka Istanbul.\nDahlaan, wuxuu beeniyay in kooxo hubeysan ay si toos ah u weerareen isaga, sabab la xiriirta in dhaxal sugaha Sacuudiga Maxamed Bin Salmaan uu booqday lanna kulmay Todobaad ka hor.\nWargeyska Yeni Safak ee dalka Turkey, ayaa isaga oo soo xiganaayo ilo xog ogaal ah uu u dhashay dalalka Sacuudiga iyo Falastiin wuxuu sheegay in Maxamed Bin Salmaan iyo Boqorka Imaaraatka ay ka dalbadeen Maxamed Dahlaan inuu qaato masuuliyadda dilka wariye Jamaal Kashoqji islamarkaana uu iska dhigi ruuxii qorsheeyay kadibna amray dilka wariyaha, si loo difaaci Bin Salmaan, laakiin wuu iska diiday.\nMaxamed Dahlaan ayaa fadhigiisu wuxuu yahay magaalada Dubai tan iyo 2011 xiligaasi oo ururka Fatax ay ceriyeen sabab la xiriirta inuu dhaawacayo amaanka qaranka Falastiin, isaga oo sameynaya faa’iido xad dhaaf ah.


Maalinta: Oktoobar 15, 2019\nBuundada Qadka Tareenka ee 166 + 900 Maaddaama ay tahay Natiijada Tender Republic of Railways State Turkey. 2 / 2019 GCC qiimaha xaddidan ee Agaasinka Adeegga Iibsiga Gobolka (TCDD) waa 455487 TL iyo [More ...]\nAdkeynta Tunniska No: 1 inta u dhaxaysa Ulukışla iyo Yenice Stations Tender Result Resender Result Result Maamulka Maamulka Railways Adana 6. 2019 / 467201 GCC qiimaha xadka 544.465,59 TL iyo qiyaasta qiyaasta Agaasinka Gobolka (TCDD) [More ...]\nIETT ayaa beenisay wararka sheegaya in qaar ka mid ah baraha internetka ay soo iibsadeen qandaraas la'aan. İETT waxay ku dhawaaqday in hindisada laga naaqusay gaariga 175 loona rogo gaariga 140 iyo in 5 badbaadiyey nus milyan milyan habraaca sanadlaha ah. [More ...]\nM. Cahit Turhan, Wasiirka Gaadiidka iyo Kaabayaasha Dhaqaalaha, wuxuu sheegay inay sameynayaan qorshayaal mustaqbalka ah si ay u kordhiyaan soo caga-dhigashada iyo hoos-u-dhigga garoonka diyaaradaha ee Istanbul. [More ...]\nDuqa Magaalada Paragliding ee Dowlada Hoose ee Magaalada Ordu 8 ayaa bilo kadib biloowday dadaalkii Mehmet Hilmi Güler. Paragliding waa mid ka mid ah meelaha adduunka ugu yar ee isboortiga iyo waqtiga ugu gaaban ee lagu gaari karo baabuurka fiilada [More ...]\nGeedi socodka khariidadda Asphalt ee xadiiq gawaarida 188 ayaa lagu dhammeeyay baaxadda Mashruuca Dhismaha Wadada Vona Park ee ülen oo ay fulisay Dowladda Hoose ee Magaalada Ordu ee Magaalada Persembe. Iyada oo la raacayo mashruuca loo yaqaan 'asphalt' iyo dhul-beereedka [More ...]\nEskişehir degmada Metropolitan, Turkey ayaa tijaabiyay in magaalooyin kala duwan oo ku sii socda waddada, waxna lagama guul qaatay shaqada la taaban karo. Dhawaan ayaa la soo gabagabeeyey Cevizli-Bardakçı-Hankaraağaç-Gökçekuyu deriska oo daboolaya wadada xNUMX kiiloomitir la taaban karo ayaa hada ah [More ...]\nGebze Darıca Subway waxaa loo wareejiyay Wasaaradda laakiin Ama\nDhismaha khadka tareenka ee Gebze OSB-Darica waxaa loo wareejiyay Wasaaradda Gaadiidka iyo Kaabayaasha iyadoo go'aanka lagu daabacay wargeyska rasmiga ah bishii hore. Shaqooyinka iyo geeddi-socodka lagama maarmaanka u ah dhismaha khadka tareenka [More ...]\nWaa maxay Xaaladda ugu dambeysay ee Mashruuca Sakarya Tram? ..\nWaa maxay Xaaladda ugu dambeysay ee Mashruuca Sakarya Tram? .. Sakarya Metropolitan Municipal SBB Madaxweynaha Ekrem Yüce, ayaa ka hadashay shaqada la bilaabay in la keeno nidaamka tareenka magaalada Sakarya Metropolitan Assembly (SBB) Madaxweynaha Ekrem Yüce, Golaha Magaalo Weyn [More ...]


Wasiirka Arrimaha Dibadda Ee Sacuudiga Oo Ku Waajahan Dalka Pakistan, Farriinna Ka Wada Dhaxal-Sugaha. – somalilandtoday.com\nWasiirka Arrimaha Dibadda Ee Sacuudiga Oo Ku Waajahan Dalka Pakistan, Farriinna Ka Wada Dhaxal-Sugaha.\n(SLT-Riyadh)-Wasiirka Arrimaha Dibedda ee dalka Sacuudiga, Caadil Al-jubeyr ayaa la filayaa inuu maanta booqasho ku tago caasimadda dalka Pakistan ee Islamabaad, xiilli ay sii kordhayso xiisadda colaadeed ee ka dhex aloosan dalalka Pakistan iyo Hindiya.\nWasiirka ayaa la sheegay in Farriin Khaas ah oo uu ka wado Dhaxal-sugaha Sacuudiga, Maxamed Bin Salamaan gaadhsiin doono Ra’isul-wasaaraha Pakistan, Imraan Khaasn.\nDhinaca kale, Wasiirka Arrimaha Dibedda ee dalka Pakistan, Shaah Maxamuud Qureyshi oo isagana maanta ka hadlay Telefishinka Geo TV ayaa sheegay inay Dowladda Pakistan isku diyaarinayaan sidii dib loogu celin lahaa Duuliyihii u dhashay dalka Hindiya ee shalay Diyaaradiisa Dagaalka ay Ciiddanka Cirka ee Pakistan soo rideen.\nWasiirka waxa uu sheegay inay Duuliyihii ku celin doonaan dalkiisa, haddii ay taasi horseedayso in laga badbaado dagaal kale.\nSidoo kale, Wasiirka waxa uu tilmaamay inuu Ra’isul-wasaare Cimraan Khaan uu diyaar u yahay inuu dhigiisa dalka Hindiya, Narendara Moodi khadka Telefoonka kula hadlo, si looga wada shaqeeyo Nabadda.\nWararka kale ee Dagaalka Pakistan iyo Hindiyo ku saabsan waxay sheegayaan inay Labada Ciiddan saaka muddo kooban isku rasaaseeyeen xuduudka Gobalka lagu murunsan yahay ee Kashmiir, hal maalin kadib, markii ay Labada dowladood ee haysta Hubka Nukliyeerka iska soo rideen Diyaarado Dagaal.\nDowladaha Maraykanka, Shiinaha iyo kuwa kale ee ugu awoodda badan Caalamka waxay ku booriyeen Dowladaha Pakistan iyo Hindiya inay is-xakameeyeen.\nXiisadda Colaadeed ee labadaasi waddan ayaa sare u kacday, kadib, markii ay Diyaaradaha Dagaalka Hindiya duqeyn ka geysteen gudaha Pakistan.\nDuqeyntaasi ayaa u muuqatay mid ay Hindiya kaga celinaysay Is-qarxintii bishan 14-dii ka dhacday Gobalka Jaamu-Kashmiir, laguna dilay ugu yaraan 40 Askari oo Hindi ah.


Wararka Maanta: Arbaco, Dec 4 , 2013-Madaxweynaha Puntland oo Hadal iska dheh ah ku Tilmaamay Diidmada ay Murashaaxiintu diideen Guddiga uu magacaabay\nDiidmada musharraxiinta ayaa timid kaddib markii madaxweynaha Puntland Cabdiraxmaan Faroole uu magacabaay guddiga ansixinta xildhibaannada Puntland, laakiin waxaa tallaabadaasi ka hor-yimid murashaxiinta u taagan doorashada.\nFaroole ayaa hadalkiisa ku sheegay in magacaabista guddigan uu u maray habkii ay horay u marsiiyeen madaxweynayaashii isaga ka horreeyay oo uu sheegay inay iyagu magacaabeen guddiyada uu isagu xilligan magacaabay.\nBalse, musharraxiinta u taagan doorashada oo shir jaraa'id qabtay ayaa si aad ah uga horyimid arrintan, waxayna sheegeen in dhinacooda ay soo dhisi doonaan guddi kan la mid ah.\nMadaxweynaha Puntland wuxuu hadalka ka soo yeeray musharraxiinta uu yahay mid ay iska yiraahdeen, isagoona inta ku daray magacaabidda guddiga inuu u u maray hab dastuuri ah.\n"Tallaabada aan qaaday waa mid horay loosoo qaaday, dowladihii middan ka horreeyay ayaa soo magacaabay guddigan, ilama saxna hadalka kasoo baxay murashaxiinta, waxaana la oran kara waa hadal la iska yiri," ayuu yiri Faroole.\nIsku soo wadda duboo, magacaabista guddiga uu magacaabay Faroole ayaa noqotay mid khilaaf dhex-dhigtay xukuumadda xilligaan waqtigeedu dhammaadka yahay ee Puntland iyo musharraxiinta u tartamaya hoggaanka Puntland.\n12/4/2013 1:29 AM EST


XOG:-Isbedel lagu wado in lagu sameeyo Taliyaasha Booliska iyo Nabadsugida. | Warbaahinta Ayaamaha\nXOG:-Isbedel lagu wado in lagu sameeyo Taliyaasha Booliska iyo Nabadsugida.\nMUQDISHO-AYAAMAHA-Sacadaha soo socda waxaa la filayaa in isbedel lagu sameeyo xogaanka ciidanka qalabsida ee Soomaaliya kaasoo ka imaan doono dhanka Ra’iisul wasaare Rooble. Agaasimaha NISA ee Rooble magacaabay ee Bashiir Goobe ayaa lagu wadaa in laga dhigo Taliyaha ciidanka Booliska Soomaaliya.Halkaan ayaa lagu hoos ka qariyey in dhammaan is bedel lagu sameyn doono taliyaasha Gobolka Banaadir.\nTaliyaha Booliska Soomaaliya Xijaar ayaa isna lagu wadaa in laga dhigo agaasimaha NISA waa haddii ay ansaxiyaan holaha wasiirada.\nWararka ayaa sheegaya in Wasiirka cusub ee Amniga gudaha uu diyaariyey ciidamo badan oo ka amar qaata xafiiska Ra’iisul wasaare Rooble, kuwaas oo la socon doono dhaqdhaqaaqa xaruunta golaha shacabka iyo garoonka diyaaradaha Aadan Cadde.\nCiidanka ayaa la sheegay in amar buuxa lagu siiyey inaysan jirin cid furi karta oo ku shirikarta xaruunta golaha shacabka.\nArrintaan ayaa ka dambeysay kadib markii Guddoomiyaha golaha shacabka ee waqtigiisu dhamaaday uu soo saaray warqad uu ku diidan yahay magacaabista wasiirka cusub ee Amniga.\nSidookale ciidanka ayaa awood buuxda loo siiyey inay lasocdaan dhaqdhaqaaqa garoonka diyaaradaha Aadan Cadde, waxaa loo sheegay in shakhsiyaad xadidan aan ka bixikarin garoonka diyaaradaha, ayagoo ka amar qaadanaya Wasiirka cusub ee Amniga.\nCali Xarbi Cali oo lagu soo oogay dacwad la xiriirta dilka...\nAxmed Madoobe oo kulan la qaatay afartii Senator ee maanta lagu...\nAkhriso: Magacyada Senatarada Aqalka Sare ee maanta lagu doortay Kismaayo\nXOG:-Farmaajo, Bashiir Goobe iyo C/llaahi Maxamed Nuur oo shir xasaasi ah...\nMuxuu noqon kartaa awaaqibka uu ka digay Uhuru Kenyatta ee Go’aanka...


Dowladda Masar oo ka hadashay muhiimadda uu u leeyahay saldhigga milateri ee Imaaraadka ku leeyahay Berbera – Balcad.com Teyteyleey\nDowladda Masar oo ka hadashay muhiimadda uu u leeyahay saldhigga milateri ee Imaaraadka ku leeyahay Berbera\nDowladaha Khaliijka ee hoggaaminayo Sacuudiga ayaa bilaabay inay Xukuumadda Qadar ku cadaadiyaan inay aqbasho heshiis dhowr qodob ka kooban oo ay shuruud uga dhigeen xayiraadda ay dalkaasi ku soo rogeen.\nJanaraal ka tirsan ciidamada Milateriga Dowladda Masar oo u waramayay wargeyska Zamannews ee ka soo baxa dalkaasi ayaa sharaxaad ka bixiyay muhiimadda saldhigga Milateri ee Imaaraadka Carabta ku leeyihiin magaalada Berbera.\nGen. Axmed Nuuru-diin ayaa sheegay inay ka dowlad ahaan qeyb ka yihiin saldhiga magaalada Berbera, isla markaana dhowaan ay geynayaan ciidamo iyo qalab milateri kaasi oo gacan ka geysanayaan dhismaha saldhigga.\nSidoo kale Sarkaalkaan ayaa sheegay in saldhigga Imaaraadka ee magaalada Berbera ay ka ilaalinayaan maslaxadda dalkiisa ee Baabul-Mandab loogana hortegayo dalalka Qadar, Israa’iil iyo Turkiga.\nDhinaca kale Dowladda Sacuudiga oo iyadu hor kaceysa isbaheysiga ka dhanka ah Qadar ayaa muddo 48-saac ah u qabatay inay jawaab ka bixiso shuruudaha la hor dhigay, hase yeeshee wasiirka arrimaha dibadda Qadar ayaa sheegay inaysan shuruudahaasi aqbali karin, lamana oga halka uu ku dambeynayo mustaqbalka dalalka Khaliijka oo iminka xaaladoodu ka sii dareyso.\nThe post Dowladda Masar oo ka hadashay muhiimadda uu u leeyahay saldhigga milateri ee Imaaraadka ku leeyahay Berbera appeared first on Ilwareed Online.\nImtixaanka Shahaadiga ee Soomaaliya iyo Somaliland Kaaf iyo kala Dheeri.\nDaawo: Warkii ugu Danbeeyey Dalka Qatar oo Dagaal Diyaar u ah & Dhiig Daata\nWaa maxay xaariirka ka dhaxeeya Safiirka Soomaaliya u fadhiya UAE magaalada Abu dhabi…\nMadaxweynaha dalka Zimbabwe Robert Mugabe oo is-casilay


Shiinaha 5 1 1 warshad mashiinka saxaafadda kuleylka kuleylka ah iyo soosaarayaasha | Taile\n5 kiiba 1 mashiinka saxaafadda kuleylka ee combo\n5-ta 1 mashiinka saxaafadda kuleylka waxaa loo isticmaali karaa funaanado, koofiyado, taarikada dhoobada ah, marmarka dhoobada, muraayadaha, xeebta, xujooyinka jigsaw, xarafka, misc kale dharka & qalabka iwm, rooga, xeebta, xujooyinka jigsaw, xarafka, misc kale. dharka & qalabka iwm Waxay ku wareejin kartaa sawirro midabyo leh iyo jilayaal sublimating iyo khad daabacan oo kala diri kara dhoobada, muraayadaha, iyo dharka sida cudbiga, flax, fiber kiimikada, nylon, iwm. sidoo kale waxay dejin karaan waqtiga iyo heerkulka saxda ah.\n1.Swinging Design - oo leh shaqeyn isdaba-joog ah, wareegga darajada 360 ee gacanta oo u dhaqaajisa walxaha kuleylka si nabadgelyo leh, buro cadaadis-dheellitiran oo buuxa oo ka dhigaysa daabacaadda mid deggan, waxay yareysaa fursadaha shilalka lama filaanka ah.\n2. Tayo lagu kalsoonaan karo - oo leh 12 "" x 15 "" dahaar weyn oo kuleyl ah, muraayadaha kululeeyaha qayb: 2.3 "" - 3.5 "" dhexroor (11 oz); 8 inji saxanka qayb kuleyliyaha: 5 "" dhexroor max, 10 inji saxan saxanka qayb: 6 "" dhexroor max, koofiyadaha qaybta kululaynta: 6 "" x 3 "" (qalooca)\n3.Pressure Adjustable - saxaafad kulul oo leh xirxiro buuxa oo cadaadis ah, oo lagu hagaajin karo iyadoo loo eegayo dhumucda maaddada. Barxadda hoose ee rogrogmi kara waa mid la furi karo oo si fudud loogu beddeli karo asal kale iyadoo la adeegsanayo uun bareeyaha Phillips. Suufka silikoonka iyo suufka labadaba waa la dhaqaajin karaa.\n4.Precise xakamaynta dhijitaalka ah - xakamaysada dhijitaalka ah ee dhijitaalka ah, dusha sare ee aan ku dhegsanayn, oo leh saldhig aluminium kala duwan oo la cusbooneysiiyay, oo loo isticmaalo koobabka, koofiyadaha iyo walxaha barkinta; ku qalabaysan saacad dijitaal ah oo sax ah iyo xakamaynta heerkulka, waxaad ku hagaajin kartaa mashiinka sida ay u kala duwan yihiin Qalabka Deji waqtiga la doonayo iyo heerkulka. Markii la gaaro waqtiga go'an iyo heerkulka, alaarmiga la maqli karo ayaa dhawaaqi doona walxaha ayaa joojin doona kuleylka\n5.Mashiinnada kuleylka kuleylka ee leh cadaadis buuxa-wareejin buro, waa lagu hagaajin karaa iyadoo loo eegayo dhumucda maaddada. Barxad hoose oo furi kara, Si fudud ugu beddel canaasiir kale (Kaliya waxaad ubaahantahay Darawalka Phillips Screw Driver). Suufka silikoonka laga saari karo iyo suufka suufka. Fiyuus lagu dhex dhisay si ammaan ah loo isticmaalo\n6.Wide Range of Uses - saxafada kuleylka isku dhafan ayaa ugu haboon warshadaha, xirfadleyda, istuudiyaha yar iyo isticmaalka shaqsiga. Saxaafadda kuleylka ee 5-in-1 waxaa loo isticmaali karaa funaanadaha, koofiyadaha, taarikada dhoobada ah, marmarka, koobabka, koofiyadaha, xujooyinka loo yaqaan 'jigsaw puzzles', waraaqaha, iyo waxyaabo kale oo kala duwan. Haddii aad qabtid wax su'aalo ah oo ku saabsan dharka iyo alaabada, fadlan si xor ah nala soo xiriir.\nDammaanadda qanacsanaanta.Haddii sabab kasta oo aadan ku qanacsaneyn, fadlan nala soo socodsii oo adeegga macaamiishayadu waxay ku dadaali doonaan inay ku caawiyaan.\n8 Fiiro gaar ah: Haddii saxanka kuleyliyaha uusan fidsaneyn, fadlan marka hore hubi in mashiinka la dhigay goob shaqo oo fidsan, oo hubi in saxanka kuleyliyaha uusan gariirin adoo hagaajinaya barta cadaadiska si loo hubiyo in cadaadis ku filan la saaro.\nMagaca alaabta ： 5 1 1 Combo Heat Transfer Mashiinka Saxaafadda\nMidabka ： Madow\nXakamaynta Waqtiga ： 0 - 999 ilbidhiqsi\nDanab: 110V / 220V\nHeerkulka Heerkulka (℉): 32 - 482 darajo ℉\nT-shaati cabbirka saxanka ： 12 "x 15"\nKoofiyad / Koofiyad Saxaafadeed ： 6 "x 3" (qalooca)\nMug Press ： 3 "-3.5" dhexroor (11oz)\nSaxaafadda Saxanka ： 5 "dhexdhexaad dhexroor iyo 6" dhexroor max\nXiga: 8 kiiba 1 mashiinka saxaafadda kuleylka kuleylka ah\n5 Gudaha 1 Kuleyl Saxaafadeed\n5 1 Mashiinka Saxaafadda ee Heat\n6 Gudaha 1 Kuleyl Saxaafadeed\n6 1 Mashiinka Saxaafadda Heat\n8 Gudaha 1 Kuleyl Saxaafadeed\n8 1 Mashiinka Saxaafadda Heat


Soomaaliya oo ka qeyb gashay shir heer Wasiir ah oo looga hdlayo Hal-abuurka Afrika+Sawirro – Wakaaladda Wararka Soomaaliyeed\nAccra – Ghana-(SONNA)- Wasiiru-dawlaha Wasaaradda Boostada, Isgaarsiinta iyo Teknolojiyadda, Soomaaliya, Mudane; C/laahi Bile Nuur, ayaa ka qeybgalay shirka heer wasiir ee Hal-abuurka Afrika, kaas oo Maanta ka furmay Magaalada Accra, Caasimadda Dalka Ghana.\nShirkan oo ay ka soo qeybgaleen Wasiirrada isgaarsiinta iyo waxbarashada ee Dalalka Qaaradda Afrika ayaa waxaa furay Madaxweynaha Ghana, Nana Akufo-Addo, oo Dalkiisu Sanadkan uu martigelinayo kulankan.\nMadaxweynaha oo la hadlayay wufuudda kala duwan ee shirka ka soo qeybgashay ayaa sheegay in mustaqbalka Afrika uu ku xiran yahay hadba sidii loo horumariyo teknolojiyada iyo waxbarashada.\nWasiiru-Dowlaha oo ka hadlayay ahmiyadda shirkan u leeyahay dalka ayaa sheegay in qorshaha Wasaaradda uu ku jiro sidii loo baahin lahaa aqoonta teknolojiyada (digital literacy) si dadweynuhu uga faa’iideysan karaan adeegyada teknoolojiyadeed ee dalka ka jira.\n“Dalkeena ma horumari karo teknolojiyad ahaan haddii aan la dhisin aqoonta Dadkeenna ee Teknolojiyada, waayo haddii uu adeegga jiro, balse aysan Dadku aqoonin way adkaaneysaa in ay ka faa'iideystaan adeegyadaasi. Sidaasi darteed waxaan ugu baaqeynaa shirkadaha, hay’adaha horumarinta ka shaqeeya iyo Dalalka aan saaxiibbada nahayba inay nagala shaqeeyaan sidii loo baahin lahaa aqoontaas,” ayuu yiri Wasiiru-Dowlaha.\nShirkan ayaa ku soo aadaya iyadoo dhowaan Golaha Wasiirrada xukuumadda uu ansixiyay Siyaasadda Qaran ee Isgaarsiinta iyo Teknolojiyada, taas oo ahmiyad gaar ah lagu siiyay sidii loo baahin lahaa waxbarashada loo adeegsanayo Teknolojiyadda (e-education), iyadoo la xaqiijinayo in dhammaan Dugsiyada sare ee Dalka ay helaan adeegga Internet-ka, iyadoo taasi Wasaaradda Boostadu kala shaqeyneyso Wasaaradda Waxbarashada, Hiddaha iyo Tacliinta Sare.


dayniile » Madaxweyne Waare oo Magacaabaya Golle Wasiiro oo Aysan Xubno Ka Ahayn Xildhibaanada\nMadaxweyne Waare oo Magacaabaya Golle Wasiiro oo Aysan Xubno Ka Ahayn Xildhibaanada\nWararka ka imaanaya Magaaladda Jowhar ee caasimadda Hir-shabeelle ayaa ku waramaya in Madaxweynaha Maamulkaas Maxamed Cabdi Waare in 48-ka saacadood ee soo socota uu ku dhawaaqo Gole Wasiiro oo aysan xubno ka ahayn xildhibaanada.\nKulamo waqti badan qaatay ayaa ka dhacay Madaxtooyadda Maamulka Hir-shabeelle ee Magaaladda Jowhar waxaana la sheegay in madaxweyne Waare uu xildhibaanadda ku wargaliyay in Golaha wasiiradda uu soo dhisi doono aysan xubno ka noqoneyn xildhibaanada baarlamaanka islamarkaana ay noqon doonaan Golle wasiiro oo tayo wanaagsan.\nMaxamuud Wabar Xasan oo kamid ah Xildhibaanada Baarlamaanka Maamulka Hir-shabeelle ayaa sheegay in Madaxweynaha uu qorshaha Golaha wasiiradda uu kusoo dhisi doono uu noqon doono mid ka badalan qaabkii hore.\nMadaxweynahii Hore ee Maamulka Hir-shabeelle Cali C/llaahi Cosoble ayaa magacaabay Golle wasiiro oo ka yimid Baarlamaanka Hir-shabelle tiro ahaana gaaraya 33-xildhibaan.\nErgadii ansixisay dastuurka dowlad goboleedka Hirshabelle ayaa waxaa ay isku raaceen in aan laga soo xulin xildhibaanada golaha wasiirada, iyadoo qodobka 31-aad cutubkiisa 3aad ee dastuurka Hirshabelle uu qorayay, Hase yeeshee fadhi ay yeesheen xidhibaanada baarlamaanka Hirshabelle bishii Oktoobar 2016 ayaa lagu bedeley qodobkaas, iyagoo ku tilmaamay inuu ka horimanayo dastuurka dowlada federaalka.


Xukuumada Soomaaliya oo shaaca ka qaaday in 20-sano kadib ay dib u howl gelineyso Diyaaradii Somali Airlines – idalenews.com\nXukuumada Soomaaliya oo shaaca ka qaaday in 20-sano kadib ay dib u howl gelineyso Diyaaradii Somali Airlines\nXukuumada Soomaaliya ayaa shaacisay inay dhowaan dib u howl gelineyso Diyaaradii Somali Airlines 20-sano kadib, si ay qeyb uga noqoto shirkadaha diyaaradaha caalamka ee duulimaayada caalamiga dalal badan.\nWasiirka Warfaafinta Boostada, Isgaarsiinta iyo Gaadiidka C/llaahi Ciilmooge Xirsi ayaa sheegay inay wadaan qorshayaal ay dib ugu howl gelinayaan Shirkada Somali Airline, isla markaana ay dib u soo celiyaan adeegyadii kala duwanaa ee ay dowladda Soomaaliya shacabka u heysay.\n“Arrinta muhiimka ah waxa weeyaan, inaan soo celineyno heykalkii ay laheyd diyaaradii Somali Airline, oo hada mas’uul cusub loo magacaabay, waxaa wadnaa qorshayaal aan dib ugu howl gelineyno, waaxyaheeda dib loogu dhisayo”ayuu yiri C/llaahi Ciilmooge Xirsi.\nSidoo kale Wasiirka ayaa sheegay in ugu horeyn ay kala tashanayaan arrintaas shaqaalihii hore ee Somali Airline, oo isugu jira duuliyeyaashi iyo dadkii ka soo shaqeeyay, si loo bilaabo in howlaha diyaarada ay u heysay shacabka.\nDiyaarada Somali Airline ayaa duulimaadyo caalami ah ku tagi jirtay Caasimado badan oo ku yaala caalamka.\nDhinaca kale Wasiirka ayaa faah faahin ka bixiyay sida ay ku timid guusha dib loogu howl geliyay Boostadii dalka, oo aanay shaqeyn mudadii dalku bur burka ku jitay, isagoo tilmaamay in dhowaan dib loo bilaabayo adeegyadii boostada, waxaana uu xusay in dhowaan shir ka dhacay dalka Switzerland ay ku guuleysteen in Soomaaliya dib uga bilaabato adeegii boostada.\nSi kastaba ha ahaatee adeegyadan aas aasiga u ah bulshada Soomaaliyed ayaa hadii ay taaba gal noqdaan waxaa meesha ka baxaya, baahidii shacabka u qabeen duulimaadyada caalamiga oo ay diyaarado dalal kale laga leeyahay ay ku dhoofi jireen, waxaana hadii ay soo laabato diyaarada Somali Airline ay noqoneysa guul u soo hoyatay Soomaaliya.


Maxaa ka cusub magaalada Kismaayo kadib dilkii ugaaska caanka ahaa? - Caasimada Online\nHome Warar Maxaa ka cusub magaalada Kismaayo kadib dilkii ugaaska caanka ahaa?\nMaxaa ka cusub magaalada Kismaayo kadib dilkii ugaaska caanka ahaa?\nKismaayo (Caasimada Online) – Wararka naga soo gaaraya magaalada Kismaayo ee xarunta gobalka Jubbada Hoose, ayaa sheegaya in halkaas xaley laga sameeyay howgallo dad badan lagu soo qab qabtay.\nHowgalka ayaa daba socda dilka kooxo ku hubeysan bastoolado ay shaley ugu geesteen nabaddoon caan ka ahaa magaalada Kismaayo.\nNabaddoon Xuseen Xaafow, ayaa ahaa ugaaska Beesha Cawramale.\nWariye ka tirsan Caasimada Online, oo ku sugan Kismaayo ayaa soo sheegay in uu arkay dad aad u fara badan oo ay ku jiraan dhallinyaro.\nWaxaa kaloo la lee yahay howgalka waxaa lagu soo qabtay labo nin oo la sheegay in ay wateen bastoolado kuwaasoo looga shakisan yahay in ay ka dambeeyeen dilka Nabaddoon Xuseen Xaafow.\nIntii howgalka socday waxaa istaagay oo la xiray goobaha ganacsiga iyo isku socodka dadka iyo gaadidka gudaha magaalada.\nMa jirto ilaa hadda cid ka hadashay dilka nabaddoonka, balse dilkiisa waxa aad uga naxay odayaasha dhaqan ee Jubbooyinka, kuwaasoo sheegay in uu nabaddoonka ahaa qof aad u cibaado badan oo aan wax siyaasad ah ku dhex jirin.\nWuxuu ugu dambeeyay dilka nabaddoonka dilal dhowr ah oo ka dhacay magaalada, waxaa ka horreeyay oo toddobaadkii horre magaalada lagu dilay nin farsamo yaqaan korantada ahaa, waxaa kaloo jirra dad kale oo lagu dilay magaalada.\nMa cadda kooxda dilalka ka geesata magaalada Kismaayo balse dad deeganka waxa ay lee yihiin waxaa qaar badan fuliya rag xiriir la leh maamulka Axmed Madoobe.


Akhriso Liiska Madaxda Afrikaanka ah ee xabsiyada loo taxaabay. | Warbaahinta Ayaamaha\nAkhriso Liiska Madaxda Afrikaanka ah ee xabsiyada loo taxaabay.\nMUQDISHO-AYAAMAHA-Xukuumadda Koonfur Afrika ayaa milateriga geysay goobaha ay ka taagan yihiin rabshadaha ka dhashay xariga madaxweynihii hore ee waddankaas, Jacob Zuma.\nDad mudahaaradaya ayaa boobay isla markaana dab qabad siiyay dhismayaal ku yaal dalkaas, xilli Zuma uu racfaan ku aaddan xarigiisa u gudbiyay maxkamadda u saraysa Koonfur Afrika.\nRabshadaha oo billowday todobaadkii hore markii uu isa soo dhiibay Zuma ayaa waxaa ku dhintay ugu yaraan 6 qof, halka 200 oo qof xabsiga loo taxaabay.\nZuma oo noqday madaxweynihii u horreeyay ee xabsi loogu taxaabo Koonfur Afrika ayaa loo haystaa musuq-maasuq dhacay xilligii uu dalka xukumayay. Waa uu beeniyay eedeymaha lagu soo oogay.\nHaddaba waxaan halkan idiin ku soo gudbineynaa afar madaxweyne oo Afrikaan ah, kuwaas oo qudhooda xabsiga loo taxaabay.\nCumar Al-Bashir (Sudan)\nCumar Xasan Al-Bashir ayaa muddo 20 sano ah xukumayay dalka Sudan. Waxa uu xukunka afgembi milateri kula wareegay sanadkii 1989, isagoo meesha ka saaray dowladdii uu shacabka doortay ee uu hogaaminayay Saadaq Al-Mahdi.\nAl-Bashir ayaa 11-kii April 2019 waxaa xukunka ka tuuray milateriga dalkiisa, kadib rabshado muddo socday oo shacabka dhigayeen isla markaana uu dhiig ku daatay.\nBishii December ee sanadkaas ayaa waxaa ay maxkamad ku heshay in uu ku kacay musuq-maasuq, waxaana lagu xukumay laba sano oo xabsi ah. Waxaa lagu haya xabsi gaar u ah dadka da’da ah.\nMaxamed Mursi (Masar)\nMaxamed Mursi ayaa ahaa madaxweynihii shanaad ee Masar. Waxaa si dimuqraadi ah xukunka loogu doortay kadib markii dibedbaxyo ballaaran ay meesha ka saareen Xusni Mubaarak oo muddo xukumayay dalkaas.\nMursi ayaa talada Masar hayay muddo sanad ah (30-kii June 2012 illaa 3-dii July 2013) kadibna waxaa afgembi milateri xukunka kala wareegay Jeneral Cabdul-Fattah Al-Sisi oo ahaa wasiirkiisa gaashaandhigga.\nMursi ayaa 17-kii June 2019 ku geeriyooday maxkamad ku taal Qaahir xilli loo ballansanaa dhegaysiga kiiskiisa.\nXukuumadda al-Sisi ayaa ku eedaysay Mursi in uu amray in taageerayaashiisa ay laayaan dad rayid ah oo uu kamid yahay weriye.\nCharles Taylor oo dalka Liberia hogaaminayay 1997-2003 ayaa hadda ku xiran xabsiga HMP Frankland ee ammaankiisa aad loo ilaaliyo oo ku yaal meel u dhaw magaalada Durham ee Ingiriiska.\nBishii April 2012 ayaa maxkamad gaar ah waxa ay ku heshay 11 dembi oo lagu soo oogay ayna kamid yihiin argagixin, dil iyo kufsi. Bishii May ee isla sanadkaas ayaa waxaa lagu xukumay 50 sano oo xabsi ah.\nLaurent Gbagbo (Ivory Coast)\nMadaxweynihii hore ee Ivory Coast, Laurent Gbagbo, ayaa ku dhawaad 10 sano ku qaatay maxkamadda caalamiga ah ee dembiyada, kadib markii lagu eedeeyay inuu ku lug lahaa dagaal sokeeye oo waddankiisa ka dhacay oo ka dhashay markii uu diiday in looga guulaystay doorashadii dhacday 2010.\nMaxkamadda ayaa Gbagbo sii deysay sanadkii 2019, kadib markii ay ku wayday eedeymihii loo haystay.\nWaxa uu dib ugu laabtay oo hadda uu ku nool yahay dalkiisa Ivory Coast.


Barlamaank Somaaliya Archives - BaravaNewsBaravaNews\nYou are here: Home / Tag Archives: Barlamaank Somaaliya\nTag Archives: Barlamaank Somaaliya\nGuddoomiyaha Maxkamada sare : Waa sharci daro xil ka qaadista leygu sameeyay\nProf. Jawaari oo beeniyay in uu maanta is hortaagay kulankii ay yeelan lahaaayeen xildhibaanada Golaha Shacabka\nGuddoomiyaha Golaha Shacabka Maxamed Cismaan Jawaari oo shir jaraa’id ku qabtay xafiiskiisa ayaa waxba kama jiraan ku tilmaamay wararka sheegaya in ciidamo isaga taabacsan maanta xoog kula wareegeen xarunta Golaha Shacabka.\n“Waxaan idin weydiinayaa 11 askari oo dhar cad ah meel lagu qabsan karaa, Jawaari ayaa qabsaday Xarunta Golaha Shacabka waxay la mid tahay, madaxweynaha ayaa qabsaday Villa Soomaalia, maxaa yeelay xarunta Golaha Shacabka Anigaa ka taliya” ayuu yiri Jawaari oo intaas ku daray in wararka sheegaya in uu qabsaday xarunta Baarlamanka ay yihiin kuwo ay faafiyeen xildhibaanada isaga horjeeda.\nJawaari oo soo hadal qaaday eedeyn uga timid taliyayaasha ciidamada ayaa sheegay in taliyeyaasha uu saaran yahay culeys kaga imanaya Xukuumada, ayna mudan yihiin in loo dulqaato, wuxuuna xusay in uu dhowr jeer kala hadlay iney arimaha siyaasada faraha kala baxaan.\nGuddoomiye ku-xigeenka koowaad C/wali Muudeey iyo xildhibaano badan ayaa ku eedeeyey gudoomiye Jawaari iyo ku xigeenkiisa labaad Mahad Cawad in ay maanta xoog kula wareegeen xarunta Golaha Shacabka islamarkaana ay tahay in tallaabo laga qaado.\nGuddoomiyaha Golaha Shacabka Prof Maxamed Cismaan Jawaari oo shir jaraa’id ku qabtay xafiiskiisa ayaa warbaahinta u sheegay in madaxweynaha uu ku guuldareystay in uu dhaxdhaxaadiyo dhinacyada uu khilaafku u dhaxeeyo ee Baarlamaanka Soomaaliya.\nJawaari ayaa sheegay in halkii uu ka filayay madaxweynaha in uu arintan soo dhaxgalay qaab odeytimo uu isaga ka dalbaday in uu is casilo, taasoo ah ayuu yiri arin gardaro ah.\n‘’Madaxweynaha waa uu ku guuldreystay in dhaxdhaxaadiyo dhinacyada is khilaafsan ee Golaha Shacabka, waxey aheyd in sharciga la raaco ama arintan loo galo qaab odey-nimo ah, laakiin ma fileyn in Anniga la ii soo jeediyo in is casilo ‘’ ayuu yiri Prof Jawaari.\nMadaxweynaha dowladda Soomaaliya ayuu ku eedeeyay Prof Jawaari in uusan dhaxdhaaxaad ka aheyn khilaafka u dhaxeeya labada dhinac, isaga oo sheegay in uu fasaxay qabashada kulanka maalinta Berri ah, halkii loo baahnaa in uu ku soo afjaro khilaafka labada garab muddo 10 cisho ah.\n‘’Bulshada Soomaaliyeed waxaa ogeysiineynaa in madaxweynuhu uusan dhaxdhaxaad ka aheyn khilaafka Baarlamaanka, isaga oo fasaxay in kulanka maalinta Berri ah uu dhaco, guud ahaan shacabka Soomaaliyeed waxaa ku wargalineynaa in wixii cawaaqib ah oo ka dhasha kulanka maalinta Berri ah uu qaadi doono mas’uuliyadeeda madaxweynaha Soomaaliya.\nXukuumadda Soomaaliya ayuu sheegay in ay gabtay waajibaadkeedii shaqo ee loo idmaday sidaa daraadeed loo baahan yahay ayuu yiri in ay meesha ka baxdo.\n“Waa qariib in Xukuumadda ay dhahdo lama shaqeyn karno Guddoonka Baarlamaanka, inaan ayaga u shaqeeyo miyay rabaan, waxaa rabaa in aan qeexo arrin dastuuri ah anaga uma joogno inaan u shaqeyno Xukuumadda, wada shaqeyn ayaa naga dhaxeyso, aniga is casili maayo, iyada ha is casisho”ayuu yiri guddoomiye Jawaari.\nGuddoomiye Golaha Shacabka aya kulanka maalinta Berri ah ku tilmaamay mid sharci darro ah.\nShirka jaraa’id ee guddoomiyaha ayaa muujinaya in ay meesha baxday waan-waantii madaxweynaha dowladda Soomaaliya Maxamed Cabdullaahi Farmaajo uu ka dhax waday dhinacyada iska soo horjeeda ee golaha Shacabka.\nWasiir Khadiija : Weli mooshinka waa sharci waxaana loo gudbinayaa Golaha Baarlamaanka Somaaliya\nAqalka Baarlamaankii hore ee Soomaaliya oo dib cusboosin lagu sameynayo $100 million doolar\nTotal Hits : 98557


Ciise Midnimo oo gool dhaliyay, guulna ku hogaamiyay KFUM - NorSom News\nCiise Midnimo oo gool dhaliyay, guulna ku hogaamiyay KFUM\nKaptankii hore ee xulka qaranka Soomaaliya iyo kooxdii xidigaha Elman, Ciise Aden Abshir (Midnimo) ayaa shalay markii labaad shabada u ruxay kooxda KFUM oo sadex iyo eber(3-0) ku dirtay kooxda Bryn. Midnimo ayaa daqiiqadii 24-aad ee ciyaarta gool madax ah ciyaarta ugu furay kooxda KFUM, iyada oo goolkan uu ahaa kii labaad oo uu dhaliyo mudadii uu kooxda la joogay.\nGuushan maanta uu midnimo qaybta ka ahaa ayaa noqonaysa midii ugu horeysay oo ay kooxda KFUM la timaado mudo laba bilood ah, iyado oo kooxdu aysan badin lixdii ciyaarood ee ugu danbeysay. KFUM oo la daalaa dhacayso dhaawacyo tiro badan oo ay kooxda uga maqanyihiin laacibiin muhiim ah ayaa hada soo ciriirsatay kaalinta 11-aad ee horyaalka heerka labaad ee Norwey.\nMidnimo oo KFUM kusoo biiray bilowgii sanad-ciyaaradkan ayaa kamid noqday kooxdada joogtada ah ee KFUM, isaga oo ciyaaray dhamaan 19-kii kulan oo ay kooxdu ciyaartay sanad-ciyaareedkan. Ciise oo waagii hore weerar uga ciyaari jiray xulka qaranka Soomaaliya ayaa hada xoreystay booska daafaca dhexe ee KFUM.\nPrevious articleCilmi-baaris: caruurta soomaalida iyo ajaaniibta kale lama geeyo goobaha caruurta caafimaadka maskaxdooda lagu baaro\nNext articleMacalin Asad Qasim: Maamulka magaalada Drammen iyo kan gobalka Buskurud waxay dayaceen caruurta ajaaniibta ah


Maxaa Sabab U Ah Jahwareerka Iyo Isku Qasnaanta Soo Wajahdo Hablaha Xilliga Guurka Koowaad. - Hablaha Media Network\nMaxaa Sabab U Ah Jahwareerka Iyo Isku Qasnaanta Soo Wajahdo Hablaha Xilliga Guurka Koowaad.\nHMN:- Gabadh kastaa markay gaadho da’da guurka waxay qalqaalo iyo tabaabushe u gashaa sidii ay u xulan lahayd qofkii ay nolosha la qaybsan lahayd, isla markaana waxay sahamin iyo baadhis ku samaysaa ragga, iyada oo ka dhex raadinaysa dhiggeeda ay is leedahay wuxuu kuu horseedi karaa nolol wanaagsan.\nSahamintan kadib markay gabadhu hesho qofka ku haboon, waxay u hawlgashaa arrimuhuna u diga rogtaan guur iyo in reer la yagleelo, tanina maaha wax lala yaabo oo waxay arrintan haweenku kala siman yihiin ragga.\nHaddaba, guurku waa qayb ka mid ah nolosha, la’aantiina aanay bulsho jirteen. Sidoo kale dhaqanka Soomalida ayaa ah mid dhiiri galinaaya inay dhallinyaradu guursadaan markay gaadhaan da’da guurka, sidaa si lamid ah diinteena suuban ee Islaamka ayaa iyana ina faraysa iyadoo inoo sheegaysa in guurku yahay dawo, isla markaana uu qofka ka badbaadiyo inuu ku dhaco sino iyo xumaan kale.\nGabadh kasta oo Soomaaliyeed waxa la soo dersa dhibaatooyin kala duwan markay damacdo inay guursato, waxaana ku adkaada go’aanka kama dambaysta ah ee ay ka qaadanayso ninka ay rabto, waayo waxay ka baqataa inuu ninku noqon waayo, ninkii iyada ku habboonaa oo hadhow ka qoomamayso agtiisana ka waydo farxadda ay rabto. Ninka ay gabadhu dooranaysaa waa ninka ay rabto inu uu la noolaado inta ka dhiman nolosheeda, una horseedo farxad iyo ray-rayn aan dhamaanayn. Waxa laga maarmaan ah inay gabadhu ku doorato caqligeeda oo ay iska hubiso si aanay ugu dagmin hadalada beer laxawsigaa ah ee ay raggu ku haasawiyaan dumarka.\nWaxa dhacda in dumar badani ku doortaan ninka qalbiga oo ay kaliya yidhaandaana ’’ Waan jecelahay sababtaa darteed ayaan u guursaday’’ taas oo marka danbe ku noqota gabadha falaadh ku mudan ciil iyo murugana ay bariinsato, waayo waxba may hubsan waana halka ay Somaalidu ku maah-maahdo “Arrintaan la rogrogin rafaadbaa lagala kulmaa.” Taa macnaheedu maaha ha guursan qofka aad jeceshahay, laakiin nuxurkeedu waa hubso adoo adeegsanaaya garaadkaaga.\nSi gabadhu uga badbaado jahwareerka ku dhaca xiliga ay rabto inay xulato qofkii nolol wanaagsan u horseedi lahaa waxa lagama maarmaan ah inay ninka ku xulato tijaabisana inu ku sifaysan yahay arrimahan soo socda kuwaa oo dayr iyo xijaab uga noqon kara in ay isqoomamayso guurka ka dib.\nNinka ku wanaagsan diinta\nUma jeedo ninka diinta si fiican u yaqaan ee aan ku camal falin, laakiin waa ka ku camalfala una hogaansama awaamiirta ay diinta islaamku farayso kana feejigana inuu sameeyo wixii xumaan u horseedi kara. Maskaxda ku hay ninka Illaahay ka fog inaanu ku wanaajinayn, wuu ku dulmi, xaqaagana wuu duudsiyi, waxa aad u eegtaa akhlaaqda uu diinta u leeyahay waana tan arrinta u mihiimsani.\nNinka hantida leh\nIska hubi inuu reer masruufi karo oo uu dhaqaale ahaan awoodo inuu reer dhaqo, waxa lama huraan ah in hadii uu ninku reer dhisaayo uu haysto dhaqaale fiican, maxaa yeelay waxa uu Ilaahay ku waajibiyey raggu inay haweenka masuul ka yihiin labiskooda iyo quudkoodaba, sidaa awgeed sabool kama soo bixi karo wajibaadkaas.\nNinka waalidkii iyo ehelkii wanaajiya\nwaa ninka marwalba wanaajiya una samafala waalidkii, waa ka xidhiidhiya ehelkiisa iyo qaraabadiisa, waa ninka marwalba waano iyo wax sheeg la hortaagan qaraabadiisa, waa ka waalidkii fara wanaaga, xumaantana ka ilaaliya una hogaansan waxa ay waalidkii faraan ee aan xumaan iyo xad gudub ahayn.\nNinka beenta badan\nIska ilaaalin ninka beenta badan, ka digtoonow ninka aaminsan maahmaandan; “Dumar beenbaa lagu soo xero galiyaa, runa waa lagu dhaqaa.’’ Wuxuu kugu haasaawin been aan jirin waanu kugu dhisi, hadhowna run kuu sheegi mayo waa nin kalsoonidu ku yar tahay, waana nin diciifa ragganimana ka dheer, waa bakhayl runta kaala masuugay maxaad kale ka sugaysaa?\nNinka akhlaaqda fiican\nAkhlaaqda iyo dabeecadaha wanaagsani waa kuwa dhisa reer, akhlaaqda wanaagsan ee ninku waxay wanaajisaa guriga waxay horseedaa naxariis, kalgacal iyo xiiso joogta ah, waxay xoojisaa isku duubnida lammaanaha iyo wax-wada-qabsiga, waxay meesha ka saartaa naxliga iyo dhibaatooyinka horseeda bur burka qoyska.\nNinka kuu qalma\nHa guursan ninka aadka kaaga weyn, laakiin raadso nin aad isku fac tihiin, sidoo kale ha guursanin ninkaad ka cilmi iyo aqoonta badan tahay, waayo waxa xaqiiq ah inaydaan isfahmayn, isku day inaad nolol la wadaagto nin da’a ahaan kuu dhaw, isla markaana kaa yaqaan dhinaca cilmiga diiniga iyo maadigaba.\nNinka wax garadka ah\nwaa ninka had iyo jeer la jaan qaadi kara wajiyada cusub ee ay noloshu leedahay, waa ninka idheer garadka ah ogna in dhibaato kastaa xal leedahay, waa ka had iyo jeer meel dheer wax ka eega aqoonna ka korodhsada casharada uu ka barto nolol maalmeedkiisa.


Guddiga joogtada ah ee Baarlamaanka Puntland oo baaq u diray dowladda Federaalka – Somali Broadcasting Service\nGuddiga joogtada ah ee Baarlamaanka Puntland oo baaq u diray dowladda Federaalka\nGuddiga joogtada ah ee Baarlamaanka Puntland oo markii ugu horreeysay ku shiray magaalada Badhan ee gobolka Sanaag.\nayaa ugu baaqay dowladda federaalka ah ee Soomaaliya inay fuliso ballan-qaadkii ahaa ka qaybqaadashada dhismaha waddada Ceeldaahir iyo Ceerigaabo.\nGuddoomiyaha Baarlamaanka Puntland,Axmed Cali Xaashi oo galinkii dambe ee khamiistii guddoomiyay shirka guddiga joogtada ah ee golaha wakiilada Puntland ayaa sheegay dowladda dhexe ee federaalka ah inay dhowr mar ballanqaad u sameysay waddada Ceeldaahir iyo Ceerigaabo oo hadda la soo gabagabeeyay wajiga koowaad.\n“Ma jiro wax ka hirgalay ballan-qaadkii dowladda federaalka oo aan isla ognahay madaxweyne iyo ra’iisul wasaare… Waxaan ugu baaqaya inay soo dedejiyaan.” ayuu yiri Axmed Cali.\n“Federaalka waxbadan ayaan ka fileynaa oo ah adduunka waxa uu bixiyo oo aanan wali waxba ka heyn , awal waxaan ugu cududaareynay howl badan oo amni ayay ku jiraan.laakin hadda way soo dhaftay shilinba kama heyno , go’aan waxaan isla qaadanay xukuumad iyo Baarlamaanka , dowladda federaalka waxa ugu horreeya inay waddada nagala qaybgalaan.” ayuu ku daray hadalkiisa guddoomiyaha Baarlamaanka Puntland.\nGabagabadii, Guddoomiyaha Baarlamaanka Puntland,Axmed Cali Xaashi wuxuu sheegay gobolka Sanaag inay soo gaareen dad badan oo Soomaali ah, kuwaas oo ka soo barakacay dhulka Oramada ee dalka Itoobiya, wuxuuna dowladda federaalka usoo jeediyay inay ka qayb-qaadato dib u dejinta dadkaas.\nAuthor adminmasterPosted on September 21, 2018 Categories Hot Topics / War Cusub, News, Puntland\nPrevious Previous post: Mareykanka Oo Iska Fogeeyay Duqeyn Ka Dhacday Saakow\nNext Next post: Askari Ka Tirsan Ciidamada Puntland Oo Duleedka Degmada Badhan Ku Dilay Suldaan Caan Ah


Ciidamada Mujaahidiinta Dhaalibaan oo dhulka soo dhigay Diyuurad dagaal. – Radio Alfurqaan | Xarunta Wararka Sugan\nCiidamada Mujaahidiinta Dhaalibaan oo dhulka soo dhigay Diyuurad dagaal.\nOn May 7, 2016 167 1\nCiidamada difaaca cirka ee Xarakada Islaamiga ah ee Dhaalibaan ayaa dhulka soo dhigya mid kamid ah duyuuradaha dagaalka ee ay isticmaalaan ciidamada shisheeye kalkaalka ah ee ku abtirsada Xukuumadda taagta daran ee Kaabul.\nAfahayeenka Imaarada Sheekh Yuusuf Qaari Axmadi oo soo saaray qoraal kooban islamarkaana loo qaybiyay warbaahinta Caalamiga ah ayuu ku sheegay in Mujaahidiintu ku guuleysteen iney dhulka soo dhigaan diyuurad dagaal, islamarkaana ay la socdeen labo duuliye kuwaas oo markii ay diyuuradda soo dhacday kadib halkaas ku quur baxay.\nDhanka kale sarkaal sare oo katirsan Ciidamada Cirka ee xukuumadda Kaabul, diideyna in magaciisa warbaahinta loo adeegsado ayaa sheegay in diyaaradda lasoo riday uu nooceedu ahaa MD-530, islamarkaana ay soo badbaadiyeen labada duuliye ee diyaaradda la socday.\nDiyaaradda ayaa lagu soo riday gobolka Qandahaar oo kamid ah gobollada sida adag uu kaga socodo halganka Jihaadiga ah ee looga soo horjeedo Shisheeyaha ku duulay dalkaas sanaddii 2001.\nAxmad 5033 posts 11 comments\nSalaxudiin says 6 years ago\nMan’s ha Allah\nIalhey ha guuleeyo amiin\nSocdaal\t Jun 27, 2022 0\nIsbitalkan ayaa bixin doona adeegyo caafimaad oo muhiim ah, wuxuuna dabooli doonaa baahida bulshada, waa Isbital…


Ogeysiis: “Aliflay” Silsilad-maanseed cusub oo dhawaan la baahin doono. | Xarshinonline News\nOgeysiis: “Aliflay” Silsilad-maanseed cusub oo dhawaan la baahin doono.\nPosted by xol2 on March 6, 2010 · Leave a Comment Waxa la ogeysiinayaa dhamaan akhristeyaasha mareegaha internetka ee xiiseeya ama curiya suugaanta in dhawaan mareegaha internetka lagu baahin doono silsilad-maanseed magaceedu yahay Aliflay, oo ay tahay markii koowaad ee lagu baahiyo saxaafadda iyada oo dhamaystiran.\nSilsiladan Aliflay, waxa bilaabay Abwaan Axmed Aw Geeddi “Dheeraad”, oo jare-raacay ama ka jawaabay hees uu hore u allifay abwaanka weyn ee caanka ah Cabdi Aadan Xaad “”Cabdi-Qays”, waxaana kala qaybgalay hal-abuuro iyo qoraayo ay ka mid yihiin Xasan Cabdi Madar, Xasan Daahir Ismaaciil “Weedhsame”, Siciid Ibraahim Dool “Gurey”, Cabdiraxmaan Sheekh Cilmi Faahiye “Shamax” iyo qaar kale, tirada maansooyinka ee hadda silsiladan ku jiraa waa koow iyo toban maanso oo ay kala curiyeen koow iyo toban hal-abuur oo kala geddisani.\nMawduuca ay silsiladani ku arooraysaa waa mid xasaasi ah oo aan silsiladan horteed looga hadal qaab suugaaned, waana mawduuc diini ah oo lagu kala aragti duwan yahay, waxaanad aragtida kala duwan ku arki doontaan silsilada dhexdeeda, ee adigaba haddii aan akhriste su’aalo ku jira silsilada ku weydiiyo: Waa maxay awliyadu? Yaa awliyo ah? Siyaarooyinka qubuuraha iyo baryadooda side ayay diintu aragtaa? Ma lagu odhan karaa qof dhintay “Aw Hebeloow Ilaahay noo bari ?”, Mise waa in loo duceeyo dadka dhintay? Jaamacaddee Mawliidka fasaxday? Mawliidka maxay diintu ka qabtaa?. Dhamaan jawaabaha su’aalahaas oo lagu kala tegay waxa aad ku arki doontaa silsilad-maanseedka Aliflay.\nAkhriste silsiladani ma aha mid xidhan, waana laga soo qayb gali karaa, waxaase muhiim ah in la fahmo qodobadan soo socda:\n1. Qofka silsilada ka soo qaybgalayaa waa in uu wada akhriyo dhamaan maansooyinka hadda silsilada ku jira oo ah 11 maanso.2. Xaraf-raaca ay silsiladani ku arooraysaa waa shaqalada kala ah A, E, I, O Uiyo shaqalada dheer ee ah AA, EE, II, OO UU, waayo qofka maanso ka samanaya shaqalada waxa u banaaan suugaan ahaan in uu adeegsado shaqalka uu doono, waana sababta silsilada loogu bixiyay aliflay, markaa qofka silsilada soo gelayaa waa in uu ilaaliyo xaraf-raaca silsilada.\_3. Bad-maanseedka ay silsiladani raacaysaa waa badda jiiftada, sidaas daraaeed waxa aad u munaasib ah in aan baddaas laga guurin inta silsiladan lagu gudo-jiro.4. Silsiladan waxa ka reeban cayda, dacaayada, iyo shakhsi-weerarka, abwaanka ka soo qaybgalayaana waa in uu u hadlo si hufan, bilaa turxaan ah, hab qumanna uu aragtidiisa oo bilaa xajiin ah u dhiibto.5. Qofka silsilada ka soo qaybgalaya, waxa aad u wanaagsan in uu aqoon fiican u leeyahay mawduucan diiniga ah ee laga hadlo, si aanay abwaanadu uga jawaabin wax aanay aqoon u lahayn, oo aanay u dhex muquuran mawjado dambi ah.\nToloow yaa silsilada wacdaro ka muujin doona? Qoladee laga daliil xoogganaan doonaa?Libintu dhinacee ayay raaci doontaa?. Su’aalahaas waxa ka jawaabi doona dadka sharafta leh ee akhrista silsiladan.\nSidaas iyo la socod wanaagsan, wixii faahfaahin ah ee ku saabsan silsilad-maanseedka Alifley, waxa aad kala soo xidhiidhi kartaa Tebiyaha silsiladan oo laga xidhiidhi karo ciwaankan:\nEducation and Research Academy “ERA”\nFiled under Bulshada ← SADDEXDA XISBI QARAN: Maxaa Lagu Kala Xantaa? Maxay se Ku Kala Duwan Yihiin?…Siyaasadda Miyey Ku Fashilmeen?!!!!\nMunaasibaddii Furitaanka Shirkadda SOMTEL ee dalka oo dhan & bilowga adeegyo cusub →


Madaxwaynaha oo soo dhaweeyay ku dhawaaqista musharrixiinta Aqalka Sare. | Xaqiiqa Times - Online Magazine\nHome Wararka Maanta Madaxwaynaha oo soo dhaweeyay ku dhawaaqista musharrixiinta Aqalka Sare.\nMadaxwaynaha oo soo dhaweeyay ku dhawaaqista musharrixiinta Aqalka Sare.\nMadaxweynaha Jamhuuriyadda Federaalka Soomaaliya Mudane Xasan Sheekh Maxamuud ayaa ku bogaadiyay dowlad goboleedyada Puntland, Koonfur Galbeed, Galmudug iyo Jubbaland tallaabada ay ku soo gudbiyeen liisaska musharrixiinta Aqalka Sare ee doorashada 2016-ka.\n“Sidaan horay u sheegay waxaa mar walba madaxda Dowladda Federaalka Soomaaliya iyo Dowlad Goboleedyada ka go’an inay fududeeyaan qabsoomidda doorashooyinka 2016-ka. Waxaa tallaabadan ay qaadeen madaxda Dowlad Goboleedyada ee ay ku soo gudbiyeen liiska musharrixiinta Aqalka Sare ay dhiirigelinaysaa in doorashada ay ku dhacdo waqtigii loogu talogaley’’.\nMadaxweynaha ayaa sheegay in horumarka laga sameeyay soo gudbinta liisaska ka sokow loo baahan yahay in la dhaqan-geliyo qoondada haweenka ee 30% ay ku leeyihiin labada aqal.\n“Waxaan baarlamaannada sharafta leh ee Dowlad Goboleedyada ka codsanayaa in marka ay u codeynayaan xubnahan ay tixgeliyaan in la helo qoondada haweenka ay ku leeyihiin Aqalka Sare. Waxaan qof walba xusuusinayaa in qoondada haweenka ay ku timid go’aan siyaasadeed oo heer qaran ah , ayna tahay in sidii loogu talogaley loo fuliyo’’, ayuu yiri Madaxweynaha.\nMadaxweyna Xasan Sheekh Maxamuud ayaa ugu dambeyn ugu baaqay guddiyada doorashada ee heer gobol iyo heer Federaal inay dar-dargeliyaan hawlaha lagu xaqiijinayo doorashada 2016, isagoo dhanka kalena ugu baaqey hay’adaha kala duwan ee Dowladda Federaalka iyo Dowlad Goboleedyada inay hawlaha doorashada si hufan uga qaataan kaalinta kaga aaddan.\nPrevious articleKoonfur Galbeed oo ku dhawaaqday musharrixiinta xubnaha Aqalka Sare.\nNext articleRuushka oo is hor-taagay nabadaynta Suuriya.


Gabagabada koobka Afrika - BBC Somali - Cayaaraha\nGabagabada koobka Afrika\nMarkii u dambaysay ee la cusboonaysiiyay: 10 Febraayo, 2013, 13:15 GMT 16:15 SGA\nCayaarta Final-ka ee tartanka koobka Qaramada Africa ee ka socday dalka Koonfur Africa dhowrkii todobaad ee ugu dambeeyay, ayaa waxaa maanta ku kulmaya dalalka Nigeria iyo Burkina Faso.\nCiyaartooyda Nigeria oo dabaaldagaya.\nNigeria waxaa tababare Steven Keshi uu sheegay in maanta ay kala cadaan doonto in laacibiinta Victor Moses iyo Emannuel Emenike ay u safan doonaan kooxda Nigeria, maadaama ay horay u dhaawacmeen.\nWuxuu kaloo rajaynayaa in uu noqdo qofkii ugu horeeyay ee u dhashay Nigeria oo laba jeer gacantiisa ku qaada koobka. Markii koowaad waxay ahayd sanadkii 1994 oo uu kabtan u ahaa kooxdii Nigeria ee qaaday koobka Africa. Wuxuuna sanadkan filayaa isagoo macalin u ah Nigeria in uu qaado.\nNigeria kama mid ahayn sanadkan kooxaha la is lahaa final-ka way iman doonaan.da Nigeria, oo semifinalkiina 4-1 ku garaacday kooxda dalka Mali.\nKooxda Burkina Faso-na waxay seminal-kii kaga soo adkaaday kooxda dalka Ghana oo dhamaadkii cayaarta iyo sodon daqiiqo oo lagu daray ku dhamaatay 1-1 balse rigoorayaal ay ku adkaatay Burkina Faso 3-2.\nWaxay ahayd cayaar qisooyin badan leh, waayo Burkina Faso goolna waa laga diiday rigoore cad oo ay heleenna iyagaaba la ganaaxay oo digniin labaad oo la siiyay cayaaryahanka Pitroipa looga saaray cayaarta markii garsooruhu u arkay in uu ula kac dhulka isugu tuuray.\nBurkina Faso, oo dacwootay kadib ayaa cayaaryahanka Pitroipa laga saamaxay ganaaxa, oo wuu u safan doonaa kooxdiisa cayaarta final-ka, balse Burkina Faso waxaa ka maqan Alan Traore oo ka mid ah cayaaryahanada ugu goolal dhaliska badnaa tartanka, wuxuu dhaliyay afar gool.\nWaxay filaysaa Burkina Faso in cayaaryahankan oo dhaawac ku maqan booskiisa ay buuxin karaan Cayaaryahanada Bance iyo Pitroipa.\nTababaraha kooxda Burkina Faso Paul Put, oo dalka Belgium u dhashay, wuxuu rumaysan yahay in markii ugu horaysay ay Burkina Faso ku guulaysan karto koobka, isagoo filaya in ay dib u soo noqoto sumcadiisa dalka Belgium kadib markii loo qabsaday in uu ku lug lahaa musuqmaasuq go’aan looga gaaray cayaaro dhexmarayay kooxdiisa iyo kooxo kale.\nSi kastaba, waxaa la filayaa in labada kooxba ay si xoog badan ugu soo diyaargaroobaan cayaarta finalka, oo dad badan rumaysan yihiin Nigeria ayaa ku guulaysanaysa markii sadexaad, balse dad kale ayaa aaminsan in markan ay tahay kooxda Burkina Faso tan ku guulaysan doonta marka aad eegto kooxaha ay ka soo adkaadeen iyo cayaaraha ay soo bandhigeen.\nDhinaca kale, kooxda dalka Mali ayaa noqotay kooxda gashay kaalinta sadexaad kadib markii ay 3-1 kaga badisay kooxda dalka Ghana.\nMamadou Samasa, Seydou Keita iyo Sigamary Diarra, ayaa sadexda gool u kala dhaliyay Mali, halka Ghana uu goolka kaliya u ansixiyay cayaaryahanka qadka dhexe Kwadwo Asamoah, markii laad meel dheer uu ka soo ganay uu damariyay goolhayaha Mali Soumbeyla Diakite.


Dhageyso beesha Abgaal oo ka digtay in qabiil loo rogo dilka taliye Ciise Jiijiile - Caasimada Online\nHome Warar Dhageyso beesha Abgaal oo ka digtay in qabiil loo rogo dilka taliye...\nDhageyso beesha Abgaal oo ka digtay in qabiil loo rogo dilka taliye Ciise Jiijiile\nMuqdisho (Caasimada Online) – Iyadoo tuhuno badan uu ka dhashay dilka allaha u naxariistee Taliye ku-xigeenkii hore NISA ee Gobolka Banaadir Ciise Jiijiile iyo Ilaaladiisa ayaa waxaa arrintaasi siyaabo kala duwan isugu jawaabay Taliyaha hawlgalada ciidamada NISA Maxamed Abuukar Jacfar iyo Caaqil Maxamuud Xasan Xaaji oo ah Caaqilka Beelaha Mudulood.\nCaaqil Maxamuud Xasan Xaaji oo u waramaayay Idaacadda Shabelle ee magaalada Muqdisho ayaa arrin nasiib darro ah ku sheegay haddal la sheegay inuu kasoo yeeray Jacfar, oo weli Caasimada Online aysan xaqiijin meel uu ku yiri.\nCaaqilka Beelaha Mudulood Maxamuud Xasan Xaaji ayaa ku eedeeyey in Jacfar uu qaab kale u dhigay dilka Taliyihii hore waxa uuna carab dhabay inaanu munaasib aheyn in la siyaasadeeyo qaabka uu dilka u dhacay, sida uu hadalka u dhigay.\nCaaqilka waxa uu sheegay in Jacfar uu aad ugu fududaaday qaabka uu dilka uga hadlay waxa uuna bidhaamiyay in howlaha dilka iyo xalinteeda ay tahay mid u taal dowlada Federaalka.\nNuqul kamid ah hadalka Caaqil Maxamuud Xasan Xaaji ayaa ahaa ”Sarkaalkan Geeriyooday waxa uu ka mid ah dowladda Federaalka Somalia, arrintaasna waxa ay u taallaa dowladda sidii ay xal uga gaari lahayd ma qabo in dilka Sargaalka loo dhigo qaab kale”\nCaaqil Maxamuud Xasan Xaaji, ayaa sidoo kale sheegay in Jacfar oo qudhiisa kamid ah Saraakiisha NISA uu faraha la galo howlo la qabiileeyay maadaama uu matalo Qaran, waxa uuna ku baaqay in dilka Marxuumka aan la siyaasadeyn.\nWaxa uu intaa ku daray Caaqilka isagoo sii wata wareysiga uu siinaayay Idaacada Shabelle in Jacfar uu ku goodiyay inay aargoosan doonaan, waa haddii aan sharciga la horkeenin ciidamada fuliyay dilka Taliyaha, sida uu haddalka u dhigay Caaqilka.


Dabshid – Garanuug\nHome / Abwaan / Dabshid\nKhaalid Maxamuud June 20, 2016\tAbwaan Leave a comment 7,435 Views\nDabshidku waa habeenka ugu horreeya ee bilawga sannad dhaqmeedka Soomaalida. Sidaas oo kale waxaa loo yaqaannaa NAYRUUSKA; ama KALA GUURKA, isaga oo mar walba dhaca mid kamid ah afarta habeen ee ugu horraysa bisha Ogoosto. Taariikhyahanno badan oo isugu jira Soomaali iyo ajanabi intaba, waxa ay rumaysanyihiiin suuragalnimada in taariikhda dab-shidku ku suntantahay qabsashadii faarisiyiinta ee magaalada Saylac, afartii Ogoosto, kun sano ka hor.\nDabshidku waa dhacdada labaad ee ugu muhiimsan cilmiga xiddigiska, marka laga yimaaddo TA’WIIL ka oo isagu ku jira kaalinta koowaad, iyaga ayaana laga soo dheegtaa saadaalaha xiddigiska. Ma aha oo kaliya in Dab-shidka ama Nayruusku yahay sanadka cusub ee Soomaalidu tirsato, laakin sidoo kale waxa uu saldhig u yahay tirsiimooyinka iyo talagallada sanadka oo dhan (Sida; la socoshada taariikhda, xili-roobeedyada, isbaddallada goobaha qorraxdu marto, dayaxa iyo dabaylaha iyo sidaas oo kale xilliyada xooluhu dhalaan, dhammaan waxaa laga tirsadaa Dabshidka).\nHabeenka Dabshidku waa mid kamid ah saddexda tilmaamood ee ugu waawayn saadaal dhaqameedka cimilada ee Soomaalida. Mar haddii qofka dhaqanyaqaanka ahi uu si buuxda u saadaalin karo, waxa uu ku saleeyaa talagalladiisa sannadka oo dhan. Saddexdu waxa ay kala yihiin sidan:\nDabshidka, oo isagu mar walba dhaca dhammaadka kalka loo yaqaanno SAMALOHO (Eray-bixinta Burco ilaa Jigjiga laga adeegsado), oo ah xilli-roobaadka XAGAAYO ee roobabka waawayni ka da’aan Banaadir iyo dhul xeebeedka Waamo ee u dhaw deegaanka Kismaayo, waana xilli-roobaadka KARAN-ta marka la joogo deegaanada u dhaw Jigjiga, ama xilliga daruuraha badan asee qallalan ee CADAR oo ah xagaaga deegaannada Burco, Qardho, Qabridaharre, Baydhabo iyo Wajeer.\nDambasamo, oo had iyo jeer ku beegma habeenka 15d ee bisha, kaas oo dhaca bartamaha dayrta (xilli-roobaadka dambe). Mararka qaar waxa uu dhacaa 14d ka, laakiin markaa waxa uu saadaalinayaa sannad xun, Godwaa’ (dayaxa oo aan godkiisi ku beegmin).\nToddob, oo dhaca habeenka 200d dabshidka kaddib. Waxa uu la kulmaa marka dayaxu ku beegmo Urur oo ah koox xiddigo isku urursan ah. Habeenka toddobku waxa uu had iyo jeer dhacaa bisha xilliga kaliisha.\nIntaa waxa raaca, dhammaan saadaalaha xiddigiska ee sannadka oo dhan waxaa laga soo dheegtaa xaaladda cimilada ee habeenka Dabshidka, iyo labada habeen ee ka horreeya ama ka dambeeya. Saddex wax ayaa habeenka Dab-shidka la fiiriyaa:\nIn roobabbaw jiraan iyo in kale.\nHaddii aanu roob jirin, in cirku rimman yahay (daruuro leeyahay) iyo in kale.\nHaddii aanay daruuro jirin, in dabaylo jiraan iyo in kale, haddii ay jiraanna, awoodda dabaylaha ayaa la qiimaynayaa.\nSaadaasha ugu wanaagsani waa marka aanu roob jirin habeenka dabshidka iyo habeennada ku dhaw. Roobka da’a habeenka dabshidka waxa uu saadaal u yahay colaad, baaxaddeedana waxa saadaal u ah xoogganaanta roobka. Waxa la dhahaa, mar kasta oo roobku waynaado, waa markasta oo colaaddu mid xun oo dhiig daadasho badan ay noqoto. Taa waxa caddayn u ah murtidan soo socda:\nKalaguur habeenkii, wansiixaa gob way tidhi leh\nNayruus onkodey waa lixdanjir ooyey.\nLixdan jirna wax jidhkiisa ku dhacay kama ooyo e col iyo abaar baa ka oohiya.\nSidaa si ka geddisan, dadka koonfurta Soomaaliya dega, siiba deegaanka Afgooye, waxa ay saadaaliyaan, saadaal gabi ahaanba ka gaddisan middaa hore. Habeenkaa Nayruuska ee roobka leh waxa ay u arkaan in uu saadaalinayo sannad barwaaqo ah, waxaana loogu dabbaaldegaa caado dhaqameedka ISTUN-ka oo raggu ay isla dhacaan ulo.\nHaddii habeenkaasi roob yeelan waayo, waxaa la fiiriyaa in cirku daruuro leeyahay. Woqooyiga, waa in cirku daruuro yeesho taas oo saadaal u ah in cirku joogto daruuro u lahaado sanadka oo dhan, daruuraha Sinha ayaana ah kuwa roobka sida, tani waxa ay saadaalinaysaa sannad wanaagsan. Caad ama waa Xab ama waa Mandheer (Daruuruhu waxay saadaal u yihiin roob ama hadda ha da’o ama mar dambe ha da’o e).\nMarka roob iyo daruuro labadaba la waayo, maxaa xiga ee la filan karaa? Ma in ay dabaylo jiraanbaa? Haa, waxa xiga ee loo kuurgalayaa waa in ay dabaylo jiraan iyo in kale, mar kasta oo dabayl xoog badani jirto waa mar kasta oo ay ka sii wanaagsantahay. Inkasta oo ay kululyihiin isla markaana ay daranyihiin dabaylaha koonfur-galbeed ee maansuunka bisha Ogoosto, waxaa loo haystaa in ay ka wanaagsan yihiin dabaylaha qabaw, qallalan isla markaana hargabka dhaliya ee jiilaalka.\nWaxaa xusid mudan in dhaqanyaqaannada cimilada ee gobolka Mudug, ay yaaqaannaan laba jaad oo abaarta ah. Mid kamid ah ayaa la sheegaa in uu la socdo dabshidka. Jaadka kale ee abaarta ayaa la sheegaa in ay tahay dhacdo Alle keen ah. Dhacdada jaadkaa ah, waxa ay ka dhalataa khalkhal ku dhaca marinnada dayaxa marka loo eego xiddigo cayiman ee xilli sar go’an, ama xaalad guud oo loo yaqaan Godwaa oo ah marka dayuxu ka leexdo marinnadiisii caadiga ahaa ama la filayey.\nSiyaabo xoogaa kala duwan ayaa dabshidka looga dabbaaldegaa deegaannada kala duwan ee Soomaalidu degto. Dabbaaldegga ugu caansan dhulka Soomaalida ayaa waxa uu yahay hurinta dab weyn. Sidan waxaa mararka qaar lagu sameeyaa ardaaga aqallada la dagganyahay, mararka qaarna duleedka. Deegaannada, madaxa reerka ayaa gacantiisa biyaha ku rusheeya aqallada. Qofkaa oo noqon kara rag ama dumar, ayaa waxa uu akhriyayaa duco Soomaaliyeed oo ah «Shuushaw bax» oo macneheedu yahay «sharaw naga bax». Sidaas oo kale laamo dhuudhuuban ayaa laga soo laalaadshaa saqafka sare ee buulka. Carruurta ayaa iyaguna loo ogolaadaa in ay cayaaraan, iyaga oo jilaya dadka waaweyn, iyaga oo dabka ka dul boodaya, isla markaana marsanaya isla ducadii «Shuushow bax».\nSi kastaba ha ahaato e, waxaa jira Soomaali ka dhigata dabbaaldegga dabshidka munaasabad muqaddas ah, waxaana ay u wacaan wadaad si uu cashar/ tahliil ugu rusheeyo dadka, xoolaha iyo dhammaan aqalka. Casharku waa aayado Qur’aan ah oo khadkii madoobaa ee ay ku qornaayeen la dhaqay kaddibna biyo lagu qasay. Sidaas oo kale, casharka waxaa lagu tilmaamaa biyo lagu akhriyey Qur’aan.\nMaxaa aad ku dari lahayd?\nStars, Seasons and Weather in Somali Pastoral Tranditions, Muuse Galaal. Bogagga 18-21. Dibuhabaynta Garanuug, 2016.\nSawirka ninka dabka ka boodaya: Istanbuul, Turkey, CC BY 2.5, Wikipedia Commons.\ncadar dabshid dambasamo istun kalaguur karan muuse galaal nayruus samaloho toddob urur xagaayo\t2016-06-20\nTags cadar dabshid dambasamo istun kalaguur karan muuse galaal nayruus samaloho toddob urur xagaayo\nPrevious Hubinta Sugnaanta Xadiiska\nNext Beder (بدر الكبرى)\nMarch 30, 2017\t39,821\nMay 30, 2016\t21,200\nApril 1, 2017\t20,891\nFebruary 26, 2017\t16,960\nJuly 24, 2016\t15,443


Fayras ayaa laga helay qaybta Sardinia qaybta 3 muuqaalka FSX\nFayras ayaa laga helay qaybta Sardinia qaybta 3 muuqaalka FSX sano 3 3 bilood ka hor #460\nAniga kaliya ayaa laga saaray xaruntii AVG. Waxay u egtahay in fayraska ama wax la mid ah ay ku jiraan gudaha rakibaha.\nFadlan la soo xirriir qoraaga oo laga yaabo in aad iska ilaaliso soo-celinta dheeraadka ah ilaa inta aad joogto\nFayras ayaa laga helay qaybta Sardinia qaybta 3 muuqaalka FSX sano 3 3 bilood ka hor #461\nLooma baahna inaad walwal qabto, waad ku kalsoonaan kartaa in taasi ay si fudud kuugu ogaanayso software-ka anti-virus. Fayraskayga Aven anti-virus, ayaa si sax ah u sameeya. Sababaha qaar ka mid ah scaners ayaan ku faraxsanayn faylka rakibaha faylka ah ee lagu bixiyay galka dabiiciga. Waxaan dareemay in tani ay dhacdo badanaa dhacaya Avast tan iyo markii ay cusboonaysiisay software dhowr bilood ka hor. Software hadda waa mid aad u xasaasi ah, leh faylasha badan oo si buuxda aan dhib lahayn! Waxan ka shakisanahay dhibaatada isku midka ah ee AVG.\nSi kastaba ha noqotee rajo kuugu kalsoon. Waxaad ubaahan tahay inaad joojiso tarjumaaddaada AVG ee saacadaha 10 ama si kale, si aad ugu faraxsantahay rakibidda. Muuqaal Sardinia ah oo aad u fiican, IMHO waxay ku haboon tahay in lagu daro tijaabadaada. Dhammaan kuwa ugu fiican.\nuser soo socda (s) ayaa sheegay in Waxaad ku mahadsan tahay: rikoooo, xayeysiis